title: Jacob Wilhelm de Pont

text: De Pont osti 1781 kanslisti Henrik Agricolalta Urjalassa sijainneen Nuutajärven allodiaalisäteritilan sekä lähellä sijainneen Valajärven tilan. Hän meni 1787 naimisiin Agricolan sisaren Agneta Maria Agricolan kanssa joskin liitto päättyi avioeroon.


title: Jacob Wilhelm de Pont

text: De Pont haki yhdessä Honkolan kartanon omistajan Harald Furuhjelmin kanssa kamarikollegiolta lupaa perustaa lasitehdas Nuutajärvelle ja lupa myönnettiin helmikuussa 1793. He hakivat myös lupaa perustaa toinen lasitehdas Nurmijärvelle ja saivat myös tälle luvan 1794. Nurmijärvi sijaitsi kuitenkin liian lähellä Helsinkiä ja Viaporin linnoitusta jotka kuluttivat suuren määrän polttopuuta alueen metsistä. Lasitehtaan polttoaineeksi tarvitseman puun hinta olisi tullut liian korkeaksi ja niinpä lasitehdas päätettiin perustaa Nuutajärvelle sen syrjäisestä sijainnista huolimatta koska Urjalassa oli runsaat metsävarat. Lasihytin rakennustyöt alkoivat talvella 1794 ja lasin tuotanto pääsi alkamaan jo seuraavana syksynä. Tehtaan työväki tuli Tuorsniemen lasitehtaalta Porin läheltä.


title: Jacob Wilhelm de Pont

text: De Pont myi jo 1798 osuutensa lasitehtaasta ja Nuutajärven maatilansa Harald Furuhjelmin nuoremmalle veljelle kapteeni Johan Furuhjelmille. Hän rakennutti kaksikerroksisen kaupunkitalon Turkuun ja osti vuonna 1800 Kustavista Strömman (Ruoni) ja Salminiityn tilat harjoittaen niillä sitten maanviljelystä. Henrik Gabriel Porthanin mukaan de Pont kärsi viimeisinä elinvuosinaan mielenterveysongelmista ja aiheutti lähipiirilleen paljon tuskaa ja vahinkoa. Hän osallistui kuitenkin vielä Suomen sotaan vuonna 1808 riisumalla aseista kaksi venäläistä kasakkaa ja luovuttamalla heidät Saaristolaivastolle.


title: Insinöörimittari

text: Insinöörimittari on painelaitteiden kuten höyrykattilan tarkastuksessa käytetty erikseen säädetty ja tarkastettu painemittari jonka katsastaja tuo mukanaan ja jolla on oma kiinnityspaikka tarkastettavissa laitteissa.


title: Kansakunta ja kohtalo

text: Kansakunta ja kohtalo () on 62-osainen pohjoiskorealainen elokuva-sarja, joka julkaistiin vuosien 1992 ja 2002 välillä. Se pyrkii osoittamaan, että Korean kansan ainoa mahdollisuus elää kunniakasta elämää on suuren johtajan ja sosialistisen isänmaan helmassa. Kim Jong-il valitsi henkilökohtaisesti elokuvan nimen ja oli vahvasti mukana ensimmäisten jaksojen suunnittelussa. Elokuva oli Pohjois-Korean elokuvateollisuuden suurin investointi, ja sitä pidetään maailman pisimpänä elokuva-sarjana. Elokuva-sarjan teon alkuvaiheissa suurin osa maan johtavista kirjoittajista, ohjaajista ja näyttelijöistä oli mukana työssä, ja maan tiedotusvälineet ylistivät elokuvaa. Sarjan oli kaavailtu saavuttavan sadan jakson raja, mutta 2002 vuoden jälkeen yhtään uutta osaa ei ole julkaistu.


title: Kansakunta ja kohtalo

text: Elokuva on tunnettu sen läntisessä maailmassa ja Etelä-Koreassa kuvatuista kohtauksista. Huomionarvoista on myös se, miten elokuva käsittelee korealaista kirjailijaa ja poliitikkoa Han Soryaa. Han Sorya esitettiin positiivisessa valossa, vaikka hänet erotettiin puolueesta ja viroistaan 1960-luvulla Kim Il-sungin puhdistusten seurauksena. Tämä oli ensimmäinen kerta, kun järjestelmän viholliseksi leimattu henkilö esiteltiin positiivisessa valossa. Elokuvassa käytettiin suosittuja eteläkorealaisia lauluja, minkä tarkoituksena oli saattaa Pohjois-Korean kansa immuuniksi ulkomaailman kulttuureille. Tätä strategiaa nimitettiin "hyttysverkko strategiaksi" Pohjois-Koreasta loikanneiden henkilöiden kertomien tarinoiden mukaan pohjoiskorealainen yleisö oli valloittunut siitä, miten ensimmäisen maailman vaurautta kuvailtiin elokuvassa.


title: Nurmoo-Seura

text: Nurmoo-Seura on entisen Nurmon kunnan alueen kotiseutuyhdistys Seinäjoella Etelä-Pohjanmaalla. Se perustettiin vuonna 1947. Nurmoo-Seura ylläpitää omistamaansa Nurmon museota.


title: A1 Pekingin Grand Prix 2006

text: A1 Pekingin Grand Prix 2006 oli A1 Grand Prix -kauden 2006–2007 kolmas osakilpailu, joka ajettiin 12. marraskuuta Pekingin katuradalla Kiinassa.


title: A1 Etelä-Afrikan Grand Prix 2007

text: A1 Etelä-Afrikan Grand Prix 2007 oli A1 Grand Prix -kauden 2006–2007 kahdeksas osakilpailu, joka ajettiin 25. helmikuuta Durban Street Circuitin katuradalla Etelä-Afrikassa.


title: A1 Etelä-Afrikan Grand Prix 2009

text: A1 Etelä-Afrikan Grand Prix 2009 oli A1 Grand Prix -kauden 2008–2009 viides osakilpailu, joka ajettiin 22. helmikuuta Kyalamin moottoriradalla Etelä-Afrikassa.


title: A1 Portugalin Grand Prix 2009

text: A1 Portugalin Grand Prix 2009 oli A1 Grand Prix -kauden 2008–2009 kuudes osakilpailu, joka ajettiin 12. huhtikuuta Algarven moottoriradalla Portugalissa.


title: Wilshire Grand Center

text: Wilshire Grand Center on pilvenpiirtäjä Los Angelesin kaupungissa, Yhdysvaltain Kaliforniassa. Se on rakennettu vuosina 2012–2017. Sen suunnittelusta on vastannut arkkitehtitoimisto AC Martin Partners. Se on korkein Mississippi -joen länsipuolella, sekä koko Yhdysvaltain kymmeneksi korkein pilvenpiirtäjä. Se on 25 metriä korkeampi kuin Los Angelesin toiseksi korkein rakennus; U.S. Bank Tower. Wilshire Grand Ceterissä on hotelli, kauppakeskus ja näköalatasanne.


title: A1 Britannian Grand Prix 2009

text: A1 Britannian Grand Prix 2009 oli A1 Grand Prix -kauden 2008–2009 seitsemäs ja viimeinen osakilpailu, joka ajettiin 3. toukokuuta Brands Hatchin moottoriradalla Englannissa.


title: Koripallon Mestarien liiga 2018–2019

text: Koripallon Mestarien liigan kausi 2018–2019 on sarjan historian kolmas. Sarjaan osallistuu karsinta mukaan lukien 55 joukkuetta 28 maasta. Kausi alkoi karsintakierroksilla 20. syyskuuta 2018 ja päättyy final four -turnauksen loppuotteluun 6. toukokuuta 2019.


title: Koripallon Mestarien liiga 2018–2019

text: Karsintakierrosten otteluparit arvottiin 11. heinäkuuta 2018. Ensimmäinen osaottelu pelattiin ensin mainitun joukkueen kotona.


title: Zangbeto

text: Zangbetot ovat perinteisen voodoo-uskonnon yön vartijoita Beninin ja Togon alueiden joruba-uskonnoissa. Heidät tunnetaan nimellä "yövartijat". He ovat Egungunien tapaan erittäin arvostettuja ja toimivat epävirallisina poliisipartioina kaduilla, tarkkailevat ihmisiä ja jäljittävät rikollisia sekä tuovat nämä yhteisön rangaistaviksi. Zangbeto on alunperin keksitty pelästyttämään vihollinen pois. Zangbeto vaeltaa kaduilla, havaitsee varkaita ja noitia ja tuo lakia ja järjestystä.


title: Zangbeto

text: Zangbeton puku muistuttaa heinäsuovaa. He pystyvät menemään transsiin, ja siksi heidän ruumiissaan perinteen mukaan asuu henkiä, joilla on hallussaan erityistä tietoa ihmisten toimista. Kuitenkin jorubatarinan mukaan puvun alla ei ole ihminen vaan vain yön henget.


title: Zangbeto

text: Perinteisesti zangbetot olivat Beninin poliiseja, ja he olivat maan tärkeimpiä lainvalvojia ennen virallisen oikeuden perustamista. Heidän väitettän muodostaneen salaisen järjestön, johon pääsevät jäseniksi vain tiukasti valvottuna zangbetot. Heillä väitetään olevan transsissa maagisia kykyjä, kuten kyky niellä vaikeuksitta lasinsirpaleita ja pelotella pois jopa noitia.


title: Zangbeto

text: Transsissa zangbetojen sanotaan myös pystyvän herättämään voimia, jotka asuivat maan päällä kauan ennen ihmisen ilmestymistä, ja antamaan Beninin kansoille viisauden lähteen ja jatkuvuuden.


title: Satu Kankare

text: Satu Kankare on Lapuan kaupunginjohtaja 1. helmikuuta 2018 alkaen. Hän on koulutukseltaan kauppatieteiden maisteri.


title: Reino Kuusi

text: Reino Kalervo Kuusi (18. lokakuuta 1908 Tampere – 1988) oli suomalainen lähetystöneuvos ja ulkoministeriön arkistonhoitaja.


title: Reino Kuusi

text: Kuusen vanhemmat olivat professori Eino Akseli Kuusi (Granfelt) ja Hanna Bergman. Hän pääsi ylioppilaaksi 1927 ja valmistui filosofian kandidaatiksi 1932 ja filosofian maisteriksi 1942.


title: Reino Kuusi

text:
Kuusi toimi Oulun maakunta-arkiston arkistonhoitajana 1935–1936, valtionarkiston
nuorempana amanuenssina 1936–1937, Hämeenlinnan maakunta-arkiston arkistonhoitajana 1937–1946 ja ulkoasiainministeriön arkistonhoitajana vuodesta 1946. Hän oli lisäksi Hämeenlinnan kauppakoulun tuntiopettajana 1943–1946 ja Valtion terveydenhuolto-oppilaitoksen sosiaalipolitiikan opettajana 1948–1950.


title: Reino Kuusi

text: Kuusi oli Hämeenlinnan kaupunginvaltuuston ja kaupunginhallituksen jäsenenä 1946 ja Hämeenlinnan historiallisen seuran puheenjohtajana vuodesta 1938.


title: Reino Kuusi

text: Reino Kuusi oli naimisissa vuodesta 1935 voimistelunopettaja Kaisa Maria Enäjärven (Eklund) kanssa.


title: Finn Tveter

text: Finn Ivar Tveter (19. marraskuuta 1947 Oslo – 31. heinäkuuta 2018) oli norjalainen juristi, soutaja ja olympiamitalisti.


title: Finn Tveter

text: Tveter saavutti perämiehettömissä nelosissa olympiahopeaa Montréalissa 1976. Perämiehellisissä nelosissa hän sijoittui yhdeksänneksi Münchenin kesäolympialaissa 1972.


title: Finn Tveter

text: Tveterin uutisoitiin kuolleen 70-vuotiaana 31. heinäkuuta 2018.


title: Givi Tšikvanaia

text: Givi Tšikvanaia (, , 29. toukokuuta 1939 Telavi, Georgian SNT – 2. elokuuta 2018 Moskova, Venäjä) oli Neuvostoliittoa edustanut vesipalloilija ja olympiamitalisti.


title: Givi Tšikvanaia

text: Tšikvanaia saavutti Neuvostoliiton maajoukkueessa olympiahopeaa Roomassa 1960 ja Méxicossa 1968.


title: Givi Tšikvanaia

text: Tšikvanaia saavutti myös EM-hopeaa Leipzigissa 1962. Hänen uutisoitiin kuolleen Moskovassa 79-vuotiaana 2. elokuuta 2018.


title: La Mer (Charles Trenet)

text: La Mer (suom. ”Meri” tai ”Laulu merelle”) on ranskalaisen laulaja-lauluntekijä Charles Trenet’n tunnetuin chanson, jonka vuonna 1946 tehty levytys on muodostunut suosituksi ikivihreäksi. Vuotta aiemmin sen oli levyttänyt ensimmäisenä Roland Gerbeau, mutta vasta Trenet’n omana tulkintana kappale nousi suosioon.


title: La Mer (Charles Trenet)

text: Trenet kertoi kappaleen syntyhistoriasta vähän ennen kuolemaansa vuonna 2001, että se perustuu hänen 16-vuotiaana 1920-luvun lopulla kirjoittamaansa runoon. Sävel alkoi syntyä junamatkalla vuonna 1943, ja muun paperin puuttuessa hän kirjoitti sen muistiin junan vessapaperille.


title: La Mer (Charles Trenet)

text: Sävelmä on saanut vaikutteita Hoagy Carmichaelin kappaleesta ”Heart and Soul”: molempien sointukulkuna on kymmenissä muissakin populaarimusiikin kappaleissa käytetty I–iv–IV–V, niin sanottu akuankkakierto.


title: La Mer (Charles Trenet)

text: Bobby Darinin jazztyylinen versio ”Beyond the Sea” nousi Yhdysvaltojen singletilaston kuudenneksi vuonna 1959.


title: La Mer (Charles Trenet)

text: ”La Mer” soi monissa elokuvissa, kuten Steve Martin -elokuvan "L.A. Story" (1991) alkujaksossa, Kevin Klinen laulamana Lawrence Kasdanin elokuvassa "Ranskalainen suudelma" (1995), Bernardo Bertoluccin elokuvassa "The Dreamers" (2003) ja Tomas Alfredsonin brittivakoilijoista kertovassa elokuvassa "Pappi, lukkari, talonpoika, vakooja" (2011)..


title: La Mer (Charles Trenet)

text: Sekä Kullervo että Anja Eskonmaa ovat tehneet lauluun suomenkieliset sanat, ja molempia suomennoksia on levytetty nimellä ”Laulu merelle” tai ”La Mer”. Laulun ovat levyttäneet muiden muassa Matti Heinivaho 1960 ja Eino Grön 1983 sekä monet viihdekuorot, kuten Aikamiehet ja Marit ja Mikot. Lisäksi on monia suomalaisiakin instrumentaalilevytyksiä.


title: La Mer (Charles Trenet)

text: "Suuren toivelaulukirjan" osassa 4 Kullervon sanoitus on julkaistu nimellä ”Meri”, mutta sillä nimellä Suomen äänitearkistosta löytyy vain Taito Vainion instrumentaalinen tangosovitus vuodelta 1976.


title: La Mer (Charles Trenet)

text: Keväällä 1996 löytyi Turusta Sointu-äänilevytehtaan koelevy ilmeisesti vuodelta 1949, jolla Olavi Virta ja Sointu-orkesteri esittää Kullervon sanoituksella kappaleen nimellä ”Meri”, kääntöpuolellaan samba ”Cuanto le gusta”. Levytystä ei jostain syystä aikoinaan julkaistu, mutta se löytyy Sointu-yhtiön tuotantoa esittelevältä CD-kokoelmalta "Sointu 1945–1949".


title: Catalanin kappale

text: Catalanin kappaleet eli Arkhimedeen duaalit ovat avaruusgeometriassa Arkhimedeen kappaleiden duaalikappaleita. Samoin kuin Arkhimedeen kappaleita, on myös Catalanin kappaleita olemassa 13 erilaista. Ne ovat saaneet nimensä belgialaisen matemaatikko Eugène Catalanin mukaan, joka ensimmäisenä kuvaili ne vuonna 1862.


title: Catalanin kappale

text: Kaikki Catalanin kappaleet ovat kuperia. Ne ovat tahkotransitiivisia, mutta eivät kärkitransitiivisia, toisin sanoen ne voidaan kuvata yhtenevyyskuvauksella itselleen siten, että mikä tahansa kappaleen tahkoista voidaan kuvata mille tahansa toiselle, mutta mitä tahansa niiden kärjistä ei voida kuvata mille tahansa toiselle. Tämä aiheutuu siitä, että niiden duaalikappaleet, Arkhimedeen kappaleet, ovat kärkitransitiivisia mutta eivät tahkotransitiivisia. Toisin kuin sekä Platonin että Arkhimedeen kappaleilla, Catalanin kappaleiden tahkot "eivät" ole sännöllisiä monikulmioita. Niiden kärkikuviot, jotka saadaan leikkaamalla jostakin kärjestä pala pois, ovat kuitenkin säännöllisiä monikulmioita, ja niistä jokaisen kaikki diedrikulmat ovat yhtä suuria. Tahkotransitiivisuutensa vuoksi Catalanin kappaleet ovat isoedrejä.


title: Catalanin kappale

text: Kaksi Catalanin kappaleista, rombidodekaedri ja rombinen triakontaedri, on lisäksi särmätransitiivisia eli ne voidaan kuvata yhtenevyyskuvauksella itselleen siten, että mikä tahansa niiden särmistä kuvautuu mille tahansa toiselle. Nämä ovat kvasisäännöllisten Arkhimedeen kappaleiden duaalikappaleet.


title: Catalanin kappale

text: Samoin kuin prismoja ja antiprismoja ei yleensä pidetä Arkhimedeen kappaleina, ei myöskään niiden duaalikappaleita, bipyramideja ja trapetsoedreja yleensä pidetä Catalanin kappaleina, vaikka nekin ovat tahkotransitiivisia.


title: Catalanin kappale

text: Kaksi Catalanin kappaleita on kiraalisia eli ne eivät ole identtisiä peilikuvansa kanssa: pentagonaalinen ikositetraedri ja pentagonaalinen heksekontaedri. Ne ovat kiraalisten Arkhimedeen kappaleiden, pullistetun kuution ja pullistetun dodekaedrin duaalikappaleet. Niillä on kaksi muotoa, "enantiomorfia", jotka ovat toistensa peilikuvia samaan tapaan kuin ihmisen oikea ja vasen käsi. Jos enantomorfeja, bipyramideja ja trapetsoedreja ei oteta huomioon, erilaisia Catalanin kappaleita on kaikkiaan 13.


title: Catalanin kappale

text: Duaalikappaleidensa eli Arkhimedeen kappaleiden tavoin Catalanin kappaleet voidaan jakaa symmetriaominaisuuksiensa perusteella kolmeen ryhmään: tetraedrisiin, oktaedrisiin ja ikosaedrisiin. Kutakin symmetrialuokkaa vastaa kuusi muotoa, paitsi tetraedrisessa ryhmässä, joka on itsessään symmetrinen siten, että erilaisia muotoja on vain kolme ja niistäkin kaksi on samoja, joilla on myös oktaedrinen symmetria.


title: Catalanin kappale

text: Alla olevassa taulukossa tahkon kuvan alla oleva merkintä osoittaa, minkälaisia monikulmioita kappaleen kunkin kärjen ympärillä olevat tahkot ovat. Esimerkiksi merkintä V3.6.6 tarkoittaa, että jokaisessa kärjessä kohtaa toisensa kolme tahkoa, joista yksi on kolmio, molemmat muut kuusikulmioita.


title: Djené Dakonam

text: Djené Dakonam Ortega, yleensä vain Djené (s. 31. joulukuuta 1991 Dapaong, Togo) on togolainen jalkapalloilija. Hän edustaa Espanjan Primera Divisiónissa pelaavaa Getafea. Djené on luontaiselta pelipaikaltaan keskuspuolustaja, mutta pystyy pelaamaan myös oikeana laitapuolustajana.


title: Djené Dakonam

text: 24. heinäkuuta 2017 Djené palasi Espanjaan ja teki nelivuotisen sopimuksen Getafen kanssa. 20. elokuuta 2017 hän teki ensiesiintymisensä edustusjoukkueessa vierasottelussa Athletic Bilbaota vastaan. Ensimmäisen maalinsa hän teki joukkueessa 17. maaliskuuta 2018 ottelussa Real Sociedadia vastaan.


title: Pouzauges

text:
Pouzauges on kunta Vendéen departementissa Pays de la Loiren hallintoalueella läntisessä Ranskassa.
Kunnan nähtävyyksiä on linna Château de Pouzauges. Linnan 25 metriä korkea puolustustorni 1100-luvulta on kunnan maamerkki. 1400-luvulla linnassa asui Catherine de Thouars, joka oli pahamaineisen sarjamurhaajan Gilles de Raisin vaimo.


title: Pouzauges

text: Elintarvikealan yritys Fleury Michon pitää pääkonttoriaan Pouzauges’sa.


title: Sèvremont

text: Sèvremont on kunta Vendéen departementissa Pays de la Loiren hallintoalueella läntisessä Ranskassa.


title: Sèvremont

text: Kunta muodostettiin 1. tammikuuta 2016, kun neljä kuntaa Les Châtelliers-Châteaumur, La Flocellière, La Pommeraie-sur-Sèvre ja Saint-Michel-Mont-Mercure yhdistyivät.


title: Sèvremont

text: Kunnan nähtävyyksiä on 1100-luvulta peräsin olevan linnoituksen "Donjon de Châteaumur"in rauniot.


title: Jacob Reinhold de Pont

text: Jacob Reinhold de Pont (18. syyskuuta 1717 Uppsala – 4. toukokuuta 1788 Somero) oli suomalainen kartanonomistaja ja Åvikin lasitehtaan perustaja.


title: Jacob Reinhold de Pont

text: De Pontin vanhemmat olivat Karjalan rakuunarykmentin majuri Mårten Depong (de Pont, k. 1750) ja Anna Sofia Ritz. De Pontin isänpuoleinen suku oli perimätiedon mukaan kotoisin Ranskasta josta he olivat paenneet hugenottisotien aikana. Suvun ensimmäinen tunnettu Suomessa ollut edustaja oli Viipurissa 1680-luvulla asunut satulaseppä Anders Dupont. De Pont pääsi ylioppilaaksi Turussa 1734 tai 1735 ja opiskeli Turun akatemiassa. Hänestä tuli sotakollegion kanslisti 1738 ja eräiden muiden tehtävien jälkeen hän toimi siellä notaarina 1743–1748.


title: Jacob Reinhold de Pont

text: De Pont perusti Somerolle Sillanpään kylään Åvikin lasitehtaan vuonna 1748. Tehtaan perustamista ohjasivat saksalaiset lasinpuhaltajamesterit Johan Thomas Fromm ja Enewald Waltzer ja lasin valmistus alkoi syyskuussa 1748. Vuonna 1754 de Pont osti kolmen kilometrin päässä lasitehtaasta sijainneen Lahden kartanon ja asettui sinne asumaan. Vuonna 1757 tehtaan osakkaiksi tulivat turkulaiset kauppiaat Jacob Bremer ja Johan Jacob Kijk. He ottivat vastuulleen tehtaan tarvitsemien raaka-aineiden hankinnan ja valmiiden tuotteiden markkinoinnin joten de Pont saattoi keskittyä tehtaan johtamiseen. 1760-luvun alussa osakkaat rakensivat Turun läänin Koskelle myös hienoteräisen vientivesisahan. Åvikin lasitehdas oli kolmen vuosikymmenen ajan Suomen ainoa lasitehdas ja sen toiminta laajeni niin että 1760-luvulla valmistui toinen ja vuonna 1777 kolmas lasihytti. Tehtaan valmistamaa ikkunalasia vietiin myös Ruotsiin. Kijk luopui osakkuudestaa jo 1762 jonka jälkeen de Pont ja Bremer olivat tehtaan ainoat osakkaat. De Pont sai tirehtöörin arvonimen 1758.


title: Jacob Reinhold de Pont

text: De Pont oli naimisissa vuodesta 1749 Katarina Elisabet Ahlgrenin (k. 1793) tämän toisessa avioliitossa. Heidän poikansa majuri Jacob Wilhelm de Pont perusti Nuutajärven lasitehtaan 1794.


title: Sega Ages

text: Sega Ages on pelikokoelmasarja Sega klassikko videopeleistä julkaistuna usealle konsolille, suurimman osa niistä kehittäjänä on ollut M2. Ensimmäinen osa sarjassa ilmestyi Japanissa Sega Saturnille, jotka sen jälkeen seurasi PlayStation 2 -konsolille SEGA AGES 2500 nimen alla. Jotkin näistä 2500 nimen alla julkaistuista peleistä julkaistiin USA:ssa ja Euroopassa pelikokoelmassa Sega Classics Collection.


title: Sega Ages

text:
Nämä pelit ovat pääasiassa vain Japanissa julkaistuja.
Nämä pelit ovat pääasiassa julkaistu vain Japanissa PlayStation 2 -konsolille. Jotkin näistä peleistä ovat julkaistu 3D AGES nimellä.
Nämä pelit ovat ladattavissa PlayStation Store ja Xbox Live Arcade -kauppapalveluista.
HUOM!: Osa näistä on saatavilla vain Xbox 360 tai PlayStation 3 -konsoleille.
HUOM!: Osa näistä ovat tulevia julkaisuja.


title: De Pont

text: De Pont on Suomessa vaikuttanut aatelinen mutta Suomessa introdusoimaton suku. Suku omisti Someron Lahden kylässä sijaitsevaa Lahden kartanoa 1700-luvulta 1900-luvulle. Sen jäsenet ovat vaikuttaneet Suomessa muun muassa lasiteollisuuden edelläkävijöinä ja sotilaina.


title: De Pont

text: Suvun tunnettuja jäseniä ovat:


title: Vanløsen asema

text: Vanløsen asema on rautatie- ja metroasema Kööpenhaminassa Vanløsen kaupunginosassa. Asema sijaitsee kahdella tasolla, joista katutasolla pysähtyvät Kööpenhaminan metron linjojen M1 ja M2 junat ja ylätasolla S-tog-lähijunalinjojen C ja H junat. Vanløsen asema on kummankin Kööpenhaminan metrolinjan pääteasema.


title: Mina Mojtahedi

text: Mina Mojtahedi (s. 21. maaliskuuta 1973 Teheran) on helsinkiläinen aktiiviuransa päättänyt vammaisurheilija ja Suomen Paralympiakomitean puheenjohtaja kaudella 2016–2020. Hänellä on ollut paraplegia 13-vuotiaasta saakka. Hänen isänsä on iranilainen ja äitinsä suomalainen.


title: Mina Mojtahedi

text: Mojtahedin ensimmäinen urheilulaji oli pyörätuolikelaus, jossa hän kilpaili luokassa T53. Kelauksessa hän on voittanut useita SM-mitaleja ja tehnyt lukuisia Suomen ennätyksiä. Hän osallistui vuonna 1996 järjestettyihin Atlantan kesäparalympialaisiin kelaten 100:lla, 200:lla ja 800 metrillä sekä maratonilla. Radalla hän jäi joka matkalla eränsä viimeiseksi ja maratonilla hän saapui maaliin toiseksi viimeisenä ajalla 2:31:43. Sittemmin hänen lajikseen vakiintui pyörätuolikoripallo. Suomessa pelatessaan hän edusti Tapiolan Honkaa, kunnes alkoi pelata entistä ammattimaisemmin Yhdysvalloissa, jonne hän muutti vuonna 2003. Hän voitti yliopistojoukkueessa kolme USA:n mestaruutta. Myöhemmin hän siirtyi koripalloammattilaiseksi RSV Lahn-Dill -joukkueeseen Saksassa. Hän pelasi ammattilaisena vuodet 2010–2012, joista kumpanakin hän voitti Saksan mestaruuden. Hän on lisäksi voittanut Saksan Cupin ja Euroopan seurajoukkueiden mestaruuden. Hän on edustanut Suomea myös pyörätuolicurlingissa MM- ja paralympiatasolla osallistuen muun muassa Sotšin talviparalympialaisiin vuonna 2014. Hänen paras saavutuksensa curlingissa oli MM-pronssi vuodelta 2015.


title: Mina Mojtahedi

text: Koulutukseltaan Mojtahedi on ravitsemustieteen tohtori, joksi hän valmistui Illinois’n yliopistosta vuonna 2010. Hänen väitöskirjansa oli aiheeltaan ”Ravinnon proteiinin vaikutus kehon koostumukseen ikääntyneiden naisten laihdutuksessa”. Hänellä on myös ravitsemusterapeutin pätevyys. Vuonna 2003 hän suoritti kandidaatin tutkinnon englantilaisesta filologiasta. Suomen Punaisessa Ristissä hän koordinoi vammaisten osallistamista. Hän vastaa Kynnys ry:n kehitysyhteistyöstä. Muun työnsä ohessa hän työskentelee valtion liikuntaneuvoston yhdenvertaisuus- ja tasa-arvojaostossa ja toimii pyörätuolikoripallovalmentajana.


title: Flintholmin asema

text: Flintholmin asema on rautatie- ja metroasema Kööpenhaminassa Frederiksberginn kaupunginosassa. Sitä palvelevat S-tog-lähijunalinjat C, F ja H sekä Kööpenhaminan metron linjat M1 ja M2. Kaksitasoisen aseman alemmalla tasolla pysähtyvät F-lähijunat ja ylemmällä tasolla C- ja H-lähijunat sekä metrojunat.


title: Fasanvej’n metroasema

text: Fasanvej’n metroasema on metroasema Kööpenhaminassa Frederiksbergin kaupunginosassa. Sitä palvelevat Kööpenhaminan metron linjat M1 ja M2. Kaksitasoisen aseman alemmalla tasolla pysähtyvät F-lähijunat ja ylemmällä tasolla C- ja H-lähijunat sekä metrojunat. 25. syyskuuta 2006 asti asema tunnettiin nimellä Solbergin metroasema.


Porsche Supercup Itävallan Grand Prix 2018 oli Porsche Supercup -kauden 2018 kolmas osakilpailu, joka ajettiin 1. heinäkuuta Red Bull Ringin moottoriradalla Itävallassa. Kilpailun voitti Thomas Preining.


Porsche Supercup Britannian Grand Prix 2018 oli Porsche Supercup -kauden 2018 neljäs osakilpailu, joka ajettiin 8. heinäkuuta Silverstonen moottoriradalla Englannissa Yhdistyneessä kuningaskunnassa. Kilpailun voitti Florian Latorre.


title: Mikko Heikinheimo (suurlähettiläs)

text: Mikko Heikinheimo (s. 1946) on suomalainen eläkkeellä oleva diplomaatti ja kirjailija.


title: Mikko Heikinheimo (suurlähettiläs)

text: Heikinheimo aloitti uransa vapaana toimittajana tehden juttumatkoja 1960- ja 1970-luvuilla varsinkin Itä-Euroopassa. Hän oli sitten Helsingin Juhlaviikkojen palveluksessa mutta siirtyi ulkoasiainministeriön diplomaattikoulutukseen ja jäi ulkoministeriön palvelukseen. Heikinheimo oli viimeksi Suomen Romanian suurlähettiläänä 1996–2000.


title: Mikko Heikinheimo (suurlähettiläs)

text: Anssi Sinnemäen mukaan Mikko Heikinheimo oli Antti Kuusen ohella toinen vuoden 1968 ylioppilaskumouksen keskeisistä suomalaisvaikuttajista. Hän raportoi keväällä 1968 Teiniliiton julkaisemaan Teinilehteen Pariisin opiskelijamellakoista suoraan tapahtumapaikoilta.


title: Mikko Heikinheimo (suurlähettiläs)

text: Heikinheimo julkaisi muistelmansa aluperin ranskan kielellä vuonna 2004, kirja sai Pariisissa ranskankielisten kirjailijoiden yhdistyksen Eurooppa-palkinnon. Toimiessaan suurlähettiläänä Romaniassa Heikinheimo kiinnostui maan romaniväestön elämästä ja sai ajatuksen tehdä tietokirjan Euroopan romaneista. Kirja ilmestyi sitten vuonna 2015.


Porsche Supercup Unkarin Grand Prix 2018 oli Porsche Supercup -kauden 2018 kuudes osakilpailu, joka ajettiin 29. heinäkuuta Hungaroringin moottoriradalla Mogyoródissa Unkarissa. Kilpailun voitti Thomas Preining.


title: Ottessa Moshfegh

text: Ottessa Moshfegh (s. 1981 Boston, Massachusetts, Yhdysvallat) on yhdysvaltalainen kirjailija. Hänen esikoisromaaninsa "Eileen" sai Hemingway-palkinnon, oli Booker-palkinnon ehdokkaana ja National Book Critics Circle Awardin kaunokirjallisuuden finalisti.


title: Ottessa Moshfegh

text: Moshfeghin äiti oli syntynyt Kroatiassa ja juutalainen isä Iranissa. Molemmat vanhemmat olivat muusikkoja ja opettivat New England Conservatory of Musicissa. Moshfegh opetteli lapsena pianon- ja klarinetinsoittoa.


title: Ottessa Moshfegh

text: Moshfegh suoritti BA-tutkinnon Barnard Collegessa 2002. Hän muutti Kiinaan, missä hän opetti englantia ja työskenteli homobaarissa.


title: Ottessa Moshfegh

text: 25-vuotiaana Moshfegh muutti New Yorkiin. Hän teki töitä Overlook Pressille ja sitten Jean Steinin assistenttina. Sairastuttuaan kissanraapimatautiin hän muutti pois ja suoritti MFA:n Brownin yliopistossa.


title: Ottessa Moshfegh

text: Fence Books julkaisi hänen pienoisromaaninsa "McGlue" vuonna 2014. Romaanin "Eileen" julkaisi Penguin Press 2015, ja sen kritiikit olivat myönteisiä. Teos oli Man Booker Prize -ehdokkaana 2016 . Novellikokoelma "Homesick for Another World" ilmestyi tammikuussa 2017.


title: Ottessa Moshfegh

text: Moshfegh avustaa julkaisua "Paris Review", jossa on julkaistu häneltä vuoden 2012 jälkeen kuusi novellia.


title: Lapinniemen isännöitsijän talo

text: Lapinniemen isännöitsijän talo on arkkitehti Wivi Lönnin suunnittelema asuinrakennus Tampereella. Lapinniemen puuvillatehtaan johtajalle Magnus Lavoniukselle tehty rakennus valmistui 1912. Se on vaaleaksi rapattu, kaksikerroksinen tiilirakennus, jossa näkyy Lönnin arkkitehtuurin yksinkertaistuminen.


title: Lapinniemen isännöitsijän talo

text: Lapinniemen puuvillatehdas pyysi arkkitehti Wivi Lönnilta suunnitelman tehtaan isännöitsijän eli johtajan Magnus Lavoniuksen asuntoa varten. Lönnin puoleen käännyttiin, koska hänen osaamistaan arvostettiin ja koska hän oli ilmeisesti Lavoniusten perhetuttu. Lönn teki piirustukset vuonna 1911, ja rakennus valmistui seuraavana vuonna. Asumiseen tarkoitettu rakennus on muutettu myöhemmin toimistokäyttöön. Sen tiloihin on tehty myös monia uusien aikakausien vaatimia muutoksia.


title: Lapinniemen isännöitsijän talo

text: Lapinniemen isännöitsijän talo on vaaleaksi rapattu tiilirakennus. Se on kaksikerroksinen, jonka ensimmäiseen kerrokseen suunniteltiin keittiö ja avarimmat huoneet, jotka oli tarkoitettu seurusteluun ja ruokailuun. Toisessa kerroksessa oli makuuhuoneet. Rakennus on lähes symmetrisen suorakaiteen muotoinen, mutta siitä erkanevat ruokailu- ja olohuoneen erkkerit ja niiden päällä olevat parvekkeet.


title: Lapinniemen isännöitsijän talo

text: Lönnin tekemät Lapinniemen isännöitsijän talon piirustukset ovat samalta vuodelta kuin kauppaoppilaitoksen piirustukset. Niissä onkin yhtäläisyyksiä, vaikka kauppaoppilaitos onkin punatiilinen ja isännöitsijän talo valkoiseksi rapattu. Molemmissa rakennuksissa voi havaita, että Lönnin arkkitehtuuri on 1910-luvulla tultaessa yksinkertaistunut ja keventynyt. Aumakaton räystään alla on pieniruutuisten ikkunoiden rivi, joka on uusi piirre Lönnin arkkitehtuurissa.


title: Antti Kuusi

text: Antti Kuusi (24. tammikuuta 1946 – 5. elokuuta 1969) oli suomalainen anarkisti ja mielipidevaikuttaja, joka julkaisi syksyllä 1968 pamfletin "Ylioppilaitten vallankumous". Hän ennusti kirjassa muun muassa tietokoneiden ja uusien tehokkaiden kommunikaatiovälineiden mullistavan tulevaisuudessa maailman. Anssi Sinnemäen mukaan Kuusi oli Mikko Heikinheimon ohella toinen vuoden 1968 ylioppilaskumouksen keskeisistä suomalaisvaikuttajista. Kuusi oli myös yksi Ylioppilaslehden 5. joulukuuta 1968 ilmestyneen päiväämättömän numeron monista vt. päätoimittajista. Koulutukseltaan Kuusi oli valtiotieteen kandidaatti.


title: Antti Kuusi

text: Kuusi kuoli vuonna 1969 vakavaan sairauteen. Hänen isänsä oli yhteiskunnallinen vaikuttaja ja poliitikko Pekka Kuusi.


title: Preševon konflikti

text: Preševon konflikti oli aseellinen konflikti Serbia ja Montenegron ja Preševon Medveđan ja Bujanovacin vapautusarmeijan välillä. Konfliktissa oli tapauksia, joissa Jugoslavian hallitus sai tukea KFOR:ilta UÇPMB:in hyökkäyksien tukahduttamisessa.


title: Preševon konflikti

text: Kun Kosovon vapautusarmeija lakkautettiin Kosovon sodan jälkeen, sen jäsenet perustivat Preševon Medveđan ja Bujanovacin vapautusarmeijan Dorbosinin kylässä. Heidän tavoitteensa oli irrottaa albaanien asuttamat kunnat Serbiasta ja liittää ne Kosovoon. Poliisien ja separatistien väliset taistelut alkoivat Kuršumiljan kunnassa kesäkuussa 1999. UÇPMB rakensi monia tukikohtia vuoristoon ja tasankoihin.


title: Preševon konflikti

text: Konflikti laajeni vuonna 2000. Marraskuussa osa serbipoliiseista vetäytyi Kosovon ja Serbian väliseltä demilitarisoidulta alueelta neljän poliisin kuoleman jälkeen. Vojislav Koštunica halusi Yhdysvaltojen pienentävän aluetta tai lakkauttamaan sen. Albaanit valtasivat kaikki kylät, joista serbit olivat vetäytyneet. 24 marraskuuta tehtiin tulitaukosopimus.


title: Preševon konflikti

text: 16 helmikuuta 7 serbi siviiliä kuoli lähellä Podujevin rajakylää kun UÇPMB teki pommi-iskun bussiin joka kuljetti pakolaisia Kosovosta. 7 maaliskuuta 2001 KFOR antoi Serbian miehittää puskurivyöhykkeen sektori kerrallaan. 4 poliisin kuoleman jälkeen yhden viikon tulitausta sovittiin uudelleen. Armeija miehitti ensin sektorin, joka rajoittui Makedoniaan (sektori C Itä) lopettaakseen aseiden salakuljetuksen. Myöhemmin KFOR antoi Serbian armeijan palata sektoreille C Länsi ja A 25 maaliskuuta ja sektorille D 14 huhtikuuta. 21 toukokuuta albaanikomentajat allekirjoittivat Končuljin sopimuksen ja hyväksyivät aseistariisunnan mutta monet jatkoivat taistelua. Viimeinen sektori (sektori B) oli Preševon lähellä. 24 toukokuuta serbian armeija tuli kaupunkiin ja albaanitaistelijat hyökkäsivät heidän kimppuunsa. Yksi heidän komentajistaan, Ridvan Qazimi kuoli. Serbien voiton jälkeen UÇPMB suostui riisuutumaan aseista. Jotkut veteraaneista liittyivät Makedonian UÇK:n. Noin 400 sissiä antautui saadakseen anteeksiannon Jugoslavian hallitukselta. UÇPMB:n komentaja Shefket Musliu antautui KFOR:ille 26 toukokuuta.


title: Preševon konflikti

text: 18 Jugoslavialaista turvallisuusjoukkoa kuoli ja 68 haavoittui. Myös 8 siviiliä kuoli. Osan kuolemista aiheuttivat miinat.


title: Preševon konflikti

text: Vuonna 2013 UÇPMB:n veteraanit pystyttivät muistomerkin konfliktissa kuolleille 27 kapinalliselle. Myös seitsemän etnistä albanialaista kuoli.


title: Preševon konflikti

text: Kaksi yhdistyneiden kansakuntien tarkkailijaa haavoittui.


title: Preševon konflikti

text: 1. http://news.bbc.co.uk/2/hi/europe/971343.stm


title: Preševon konflikti

text: 2. http://www.crisisgroup.org/en/regions/europe/balkans/serbia/152-southern-serbias-fragile-peace.aspx


title: Preševon konflikti

text: 3. http://articles.latimes.com/2001/may/25/news/mn-2299


title: Preševon konflikti

text: 4. http://news.bbc.co.uk/2/hi/europe/1353692.stm


title: Preševon konflikti

text: 5. http://news.bbc.co.uk/2/hi/europe/1137189.stm


title: Preševon konflikti

text: 6. http://news.bbc.co.uk/2/hi/europe/1159097.stm


title: Preševon konflikti

text: 7. https://web.archive.org/web/20070808153650/http://ww2.pstripes.osd.mil/01/may01/ed052601l.html


title: Preševon konflikti

text: 8. Kosovo Liberation Army: The Inside Story of an Insurgency, Henry H. Perritt


title: Preševon konflikti

text: 9. Reflections on the Balkan Wars: Ten Years After the Break-up of Yugoslavia, Jeffrey S. Morton, Stefano Bianchini, Craig Nation, Paul Forage


title: Preševon konflikti

text: 10. War in the Balkans, 1991–2002, R. Craig Nation


title: Preševon konflikti

text: 11. https://books.google.com/books?id=img4ZbJeT-8C&pg=PA57


title: Preševon konflikti

text: 12. http://news.bbc.co.uk/2/hi/europe/1141961.stm


title: Preševon konflikti

text: 13. http://news.bbc.co.uk/2/hi/europe/1142478.stm


title: Preševon konflikti

text: 14. http://news.bbc.co.uk/2/hi/europe/440461.stm


title: Preševon konflikti

text: 15. http://www.novosti.rs/vesti/naslovna/aktuelno.292.html:378228-Uhapseni-Albanci-otimali-i-kasapili-Srbe


title: Preševon konflikti

text: 16. https://www.economist.com/blogs/easternapproaches/2013/01/war-memorials-balkans


title: Preševon konflikti

text: 17. http://www.hlc-rdc.org/?p=19841&lang=de


title: Firestone (Kygon kappale)

text: Firestone on norjalaisen DJ-tuottaja Kygon kappale, jolla vierailee myös australialaislaulaja Conrad Sewell. Kappaleen on sanoittanut hollantilainen lauluntekijä Martijn Konijnenburg, joka sai inspiraation kappaleen sanoihin Kalifornian Venicessä havaitsemastaan Firestonen mainostaulusta. Kappale julkaistiin singlenä 1. joulukuuta 2014 ja se saavutti Norjan singlelistan ensimmäisen sijan sekä nousi kansainväliseksi hitiksi myös monilla muilla listoilla. Birdy esitti kappaleesta coverversion BBC Radio 1:n Live Loungessa.


title: Isopeptidisidos

text: Isopeptidisidos on amidisidos. Se muodostuu esimerkiksi yhden aminohapon aminoryhmän ( -NH ) ja toisen aminohapon karboksyyliryhmän ( -COOH ) välille siten, että vähintään toisen aminohapon amino- tai karboksyyliryhmä on osa kyseisen aminohapon sivuketjua. Isopeptidisidos on siis mikä tahansa aminohappojen välinen amidisidos, joka ei ole peptidisidos.


title: Isopeptidisidos

text: Muun muassa lysiinissä myös sivuryhmässä on aminoryhmä ja glutamiinihapolla sivuryhmässä on karboksyyliryhmä. Nämä voivat reagoida keskenään tai jonkin toisen aminohapon kanssa muodostaen isopeptidisidoksen.


title: Isopeptidisidos

text: Isopeptidisidos voi myös muodostua esimerkiksi glutamiinin sivuketjun γ-karboksiamidiryhmän ( -(C=O)NH ) reagoidessa jonkin aminohapon primäärisen aminoryhmän ( RNH ) kanssa reaktiossa


title: Isopeptidisidos

text: Edeltävän kaltaista reaktiota katalysoivat transglutaminaasit glutamiinin ja lysiinin sivuketjujen välille. Glutationissa taas on isopeptidisidos glutamiinihappo- ja kysteiinitähteen välillä, jonka muodostumista katalysoi glutamaatti-kysteiiniligaasi.


title: It Ain’t Me

text: It Ain’t Me on norjalaisen DJ-tuottaja Kygon ja yhdysvaltalaislaulaja Selena Gomezin kappale. Sen julkaisivat Interscope Records, Sony ja Ultra Kygon debyytti EP:n, Stargazingin ensimmäisenä singlenä 17. helmikuuta 2017. Kappaleen ovat sanoittaneet Kygo, Gomez, Andrew Watt, Brian Lee ja Ali Tamposi. Sen tuottivat Kygo, Watt, Ben Rice ja Louis Bell. "It Ain’t Me" on dance-popin, electropopin ja tropical housen lajityyppejä omaava kappale, joka sisältää akustisella kitaralla soitettuja säveliä sekä säveldroppirytmin sen kertosäkeessä, jossa on mukana sykenöiviä pianosäveliä, bassoa, syntetisaattoria, sormien napsuttelua ja panhuilumelodioita. Gomez laulaa muutoin kappaleella hiljaiseen sävyyn, mutta kertosäkeessä hänen esittämät sanat on pelkistetty toistuvilla tavuilla. Kappaleen sanat ovat nostalgisia ja kertovat edesmenneestä alkoholismin ja liiallisen juhlinnan pilaamasta parisuhteesta.


title: It Ain’t Me

text: Kappale saavutti listan ensimmäisen sijan Kroatiassa, Libanonissa ja Norjassa, jonka lisäksi se pääsi viiden parhaimman joukkoon Alankomaissa, Australiassa, Belgiassa, Irlannissa, Itävallassa, Kanadassa, Kreikassa, Portugalissa, Puolassa, Ranskassa, Ruotsissa, Saksassa, Slovakiassa, Suomessa, Sveitsissä, Tanskassa, Tsekissä, Unkarissa ja Uudessa-Seelannissa. Kappale pääsi myös kymmenen parhaan joukkoon Espanjassa, Isossa-Britanniassa, Italiassa sekä Yhdysvalloissa.


title: Born to Be Yours

text: Born to Be Yours on norjalaisen DJ-tuottaja Kygon sekä yhdysvaltalaisyhtye Imagine Dragonsin kappale. Kygon tuottaman kappaleen julkaisivat Sony ja Ultra Music singlenä 15. kesäkuuta 2018. "Born to Be Yours" on folkmusiikista elementtejä omaava kappale, joka sisältää "viileän elektronisen biitin" johon on liitetty mukaan "käsitaputuksia ja akustisia kitaroita". Kappaletta on kuvailtu "genrejä uhmailevaksi yhdistelmäksi Kygon tunnusmelodioita ja Imagine Dragonsin tyypillisiä instrumentaaleja kuin myös Dan Reynoldsin taivaallista lauluääntä."


title: Egungun

text: Egungun tarkoittaa laajimmassa merkityksessä erilaisia jorubakulttuuriin liittyviä naamioituna esiintymisiä tai naamiopuvuissa olevia hahmoja. Egungun-sana viittaa erityisesti jorubojen naamiaisissa olevaan esi-isien kunnioitukseen, tai esi-isiin itseensä kollektiivisena voimana. Sanan yksikkömuoto on Egun, joka tarkoittaa esi-isää.


title: Egungun

text: Egunin tai Egungun tyyppien luokittelu on monimutkaista. On vaikeaa erottaa toisistaan henkilökohtaiset Egunin nimet ja tyypin yleiset termit. Ongelmallista on myös määrittää  "sarjat", joissa yhtä naamioitujaa voidaan ajatella olevan usean tyypin luokissa samanaikaisesti, sekä "kerrospukeutumisen" käytäntö, jossa naamioituja pitää yllään yhtä pukutyyppiä toisen päällä ja muuttaa näitä esityksen aikana. Tällaiset tekijät osoittavat alkuperäiskansojen taksonomioiden analyysin ja naamiotyyppien luokittelun monimutkaisuuden. Samanlaisia vaikeuksia tulee, jos määritellään Egungunin termiä ja sen käyttöä.


title: Egungun

text: Jorubojen keskuudessa kuolleiden kunniaksi järjestettävien vuosittaisten seremonioiden tarkoitus on varmistaa esi-isien asema elävien joukossa. Jorubat uskovat, että esi-isillä on velvollisuus pakottaa elävät noudattamaan menneiden sukupolvien ja heidän klaaniensa, kyliensä tai sukujensa eettisiä normeja. Egunguneja juhlitaan juhlissa, jotka tunnetaan nimellä Odun Egungun, ja perherituaaleissa.


title: Egungun

text: Perhetilanteissa "Alagbana" tunnettu perheen vanhin toimii esi-isiltä perittyjen riittien puheenjohtajana. Hän joko on tai ei ole initioitu paikalliseen Egungun-yhteisöön. Egungun-papit ja initioidut on koulutettu viestimään esi-isien kanssa, sekä esi-isien ylentämiseen. Hautajaisrituaalien tehtävänä on esi-isien kutsuminen ja esiintuonti. Papeilla ja initoiduilla on yllään naamiaispuvut. Rummutuksen ja tanssin avulla Egungunin pukeutuneiden esittäjien uskotaan olevan esi-isien henkien riivaamia, sekä olevan samaa kokonaisuutta niiden kanssa. Egungunit puhdistavat yhteisön henkisesti näyttelemällä ja jäljittelemällä, sekä osoittamalla sekä sopivan, että sopimattoman moraaliseen käyttäytymisen, jota on tapahtunut sitten viime vierailun. Tällä tavalla he paljastavat yhteisön vahvuudet ja heikkoudet, sekä kannustavat sellaiseen käyttäytymiseen, joka on soveliasta heidän jälkeläisilleen. Esityksen jälkeen Egunguneina toimivat esiintyjät antavat viestejä, varoituksia ja siunauksia katsojille.


title: Egungun

text: Brasiliassa merkittävin Egungunin kultti on löytynyt Itaparican saarelta, Bahian osavaltiossa. Egungunille omistettuja palvontataloja  on myös muissa osavaltioissa.


title: Egungun

text: Kankaat ovat tärkeä osa jorubojen maailmaa. He uskovat, että alastomuus rinnastuu lapsuuteen, hulluuteen, tai sosiaalisen vastuun puutteeseen.


title: Egungun

text: Taitavasti tehty puku heijastaa yhteiskunnallista valtaa ja arvovaltaa. Esi-isiä kunnioittavissa esityksissä hienot kankaat ovat naamioituvan muodonmuutoksen merkittävä väline. Egungun -puku koostuu useista kalliista ja arvokkaista tekstiileistä tehdyistä ohuista vaatekerroksista, jotka ilmaisevat suvun vaurautta ja asemaa, sekä esi-isän voimaa.


title: Egungun

text: Egungun asukokonaisuudessa on useita ominaisuuksia. Naamioitujan ihoa lähinnä oleva alin kerros on valmistettu "Aso-Okesta", indigon ja valkoisen värisestä raitakankaasta. Se muistuttaa läheisesti käärinliinaa, johon kuolleet on kääritty. Tämän säkkimäisen vaatteen on peitettävä yhdessä kasvoja ja käsiä varten tehdyn verkotuksen kanssa naamioitujan vartalo kokonaan. Verkko kätkee tehokkaasti kasvot ja kädet, joka voisivat paljastaa naamioitujan henkilöllisyyden.


title: Egungun

text: Tämän pohjan päälle asetetaan ohuiden kangaspalojen tasoja. Naamioitujan pyöriessä kangaspalat lepattavat ja luovat näin  "siunauksellisen tuulenvireen". Puku on siis suunniteltu tarkkaan esityksen koreografiaan. Henry Drewalin hypoteesi on, että Egungunin tuoma siunauksellinen tuulenvire saattaa liittyä läheisesti Oyaan, ukkosen jumalan Shangoan vaimoon. "Oya" on pyörremyrsky, jota pidetään siunaavana tuulena, joka edeltää "Shangoa", myrskyä.


title: Egungun

text: Jotta puvusta tulisi kaunis ja tehokas, kankaanpalaset koristellaan tilkkutäkkikuvioilla, palmikoilla, paljeteilla, hapsuilla ja amuleteilla. Amuletteja pidetään lääkevalmisteina, jotka antavat performatiivista voimaa ("ase"), joka suojaa vihollisilta, kun muuntautuva henkilö on haavoittuvimmillaan. Tärkeimmät suojaavat amuletit ovat kuitenkin asun sisäpuolella, ei ulkopuolella.


title: Egungun

text: Asukokonaisuutta korjataan ja parannellaan vuosi toisensa jälkeen uusilla kangaspalasten kerroksilla ja amuleteilla, joita lisätään muiston ja kunnioituksen ilmaisemiseksi. Ennustusmenojen aikana esi-isä saattaa kuitenkin pyytää kokonaan uutta pukua. Kokonaisuuden luovat omistaja ja suojelija, ennustajapappi, räätäli ja kasvisparantaja, joka valmistelee lääkepaketteja ja koko suku yhdessä. Vauraudesta riippuen suku voi omistaa useita erilaisia Egungun-pukuja, jotka voivat edustaa erityistä tai yhteistä esi-isien sukuperää.


title: Egungun

text: Egungun asukokonaisuus toimii naamioituvan välineenä hänen muuntautuessaan esi-isäkseen. Egungun yhteisö koostuu miehistä ja naisista, joiden sukuperillä on oikeus esittää naamiaisia. Miehet naamioituvat. Naiset eivät koskaan pidä yllään naamiaisasua, vaikka he osallistuvatkin kuoroon, joka laulaa "oriki" ylistysrunoja ja tarinoita suvuista. Arvoasteikossa korkeimmalla olevat vanhimmat naiset voivat myös suorittaa avuksi huutamista, rukouksia ja uhraamista. Vuosittaisissa juhlissa jokaiselle eri suvulle on nimetty oma päivänsä menojen suorittamiseen. Naamioituja pidetään erillään ympäröivästä väkijoukosta avustajien avulla, jotka ovat pukeutuneet erityyppisiin pukuihin. Kun Egungun on tanssittu, asut tallennetaan seuraavaa esitystä varten.


title: First Time (Kygon ja Ellie Gouldingin kappale)

text: First Time on norjalaisen DJ-tuottaja Kygon sekä brittiläisen laulaja-lauluntekijä Ellie Gouldingin kappale. Sen julkaisivat Sony ja Ultra Music Kygon Stargazing debyytti EP:n toisena singlenä 28. huhtikuuta 2017. Kappaleelle on tehty myös musiikkivideo, josta Kygo ja Ellie Goulding julkaisivat teasereitä Instagramissa ja Twitterissä 12. toukokuuta 2017. Yhdysvaltalaisohjaaja Mathew Cullenin ohjaama musiikkivideo julkaistiin Kygon YouTube-kanavalla 22. toukokuuta 2017.


title: Puutarhakatu

text: Puutarhakatu voi tarkoittaa jotain seuraavista:


title: Kiiltokirjanpainaja

text:
Kiiltokirjanpainaja ("Ips amitinus") on kaarnakuoriaisten alaheimoon ja kirjanpainajien sukuun kuuluva laji. Aikuinen kiiltokirjanpainaja on 3,5-4,8 mm pitkä ollen lähisukulaistaan kirjanpainajaa ("Ips typographus") kapeampi ja usein tummempi laji. Lajin peräkuoppa on lakankiiltoinen ja karkeapisteinen. Tuholaisena se on kirjanpainajaa vaarattomampi.
Kiiltokirjanpainaja on sekundaarinen tuhonaiheuttaja eli se ei iskeydy terveisiin puihin. Kiiltokirjanpainaja iskeytyy pääasiassa heikentyneisiin kuusiin ja joskus myös mäntyihin vioittaen runkoja puun pituussuuntaisilla 1,5-2,0 mm leveillä emokäytävillä. Emokäytävät ovat jonkin verran mutkikkaista. Kiiltokirjanpainaja tekee puussa käytäviään sekä ohuen että paksun kuoren alle estäen puun nestevirtauksia. Jos syömäkuvioita on laajasti puun rungon ympäri, puut voivat kuolla.


title: Kiiltokirjanpainaja

text: Keskeinen kiiltokirjanpainajien torjuntakeino on kuorellisen puutavaran ja tuulenkaatojen kuljettaminen metsästä pois ajoissa ennen hyönteisten lisääntymistä, sillä se käyttää niitä lisääntymismateriaalinaan. Kiiltokirjanpainajan parveilu tapahtuu toukokuun lopulla ja kesäkuun alussa ja toukkien kuoriutuminen munista ja koteloituminen tapahtuu kesä- ja heinäkuussa. Aikuiset kiiltokirjanpainajat alkavat poistua puista heinäkuun lopulla jatkuen aina lokakuun alkuun asti. Aikuiset kiiltokirjanpainajat talvehtivat karikkeessa.


title: Kiiltokirjanpainaja

text: Kiiltokirjanpainaja havaittiin ensimmäisen kerran Suomessa 1950-luvulla ja nykyisin sitä tavataan suurimmassa osassa maata.


title: Stargazing (EP)

text: Stargazing on norjalaisen DJ-tuottaja Kygon EP. Sen julkaisivat Sony ja Ultra Music 22. syyskuuta 2017.[[


title: David Greenwood

text: David Murphy-Kasim ”Dave” Greenwood (s. 27. toukokuuta 1957 Lynwood, Kalifornia) on yhdysvaltalainen kilpauransa päättänyt koripalloilija. Greenwood pelasi NBA:ssa vuodet 1979–1991 edustaen pisimpään Chicago Bullsia ja San Antonio Spursia. Greenwood voitti Detroit Pistonsissa NBA:n mestaruuden vuonna 1990, ja hänet valittiin tulokaskaudellaan tulokkaiden tähdistöviisikkoon.


title: David Greenwood

text: Greenwood pelasi yliopistokoripalloa vuodet 1975–1979 UCLA:n joukkueessa. Chicago Bulls varasi hänet NBA:han toisella vuorolla . Greenwoodin NBA-ura kesti vuodet 1979–1991. Hän edusti NBA:ssa neljää joukkuetta, pisimpään Chicago Bullsia ja San Antonio Spursia. Vuonna 1990 Greenwood voitti Detroit Pistonsissa NBA:n mestaruuden. Tulokaskaudellaan hänet valittiin .


title: NBA:n varaustilaisuus 1990

text: NBA:n vuoden 1990 järjestettiin 27. kesäkuuta.


title: NBA:n varaustilaisuus 1990

text: New Jersey Nets varasi ensimmäisellä varausvuorolla Derrick Colemanin. Seattle SuperSonicsin toisen vuoron varaus Gary Payton pelasi erittäin menestyksekkään uran. Näiden kahden lisäksi neljä muuta tämän varaustilaisuuden pelaajaa pelasi urallaan NBA:n tähdistöottelussa. Muita kuin yhdysvaltalaisia pelaajia varattiin neljä, joukossa 29. varaus Toni Kukoč.


title: Polina

text: Polina on etunimi. Nimessä oleva o-kirjain äännetään usein a:na ja sanan paino i-kirjaimella. Polina on lähinnä naisten käyttämä nimi. Nimi on käytössä etenkin slaaveilla. Polina voi olla jatkumoa nimiasuille "Palina", "Pauline" ja "Pauliina"; tai Paulan, Appolinarian tai Apollinarijan muunnelma. Sana "Polýn" (Полынь) tarkoittaa marunaa, ja "kitkerä maruna" malia eli koiruohoa.


title: Polina

text: Suomessa nimi Polina on Väestörekisterikeskuksen mukaan elokuuhun 2018 mennessä annettu vajaalle 542 ihmiselle, joista valtaosa tai kaikki ovat naisia. Suomessa nimi on yleisin 1980–1990-luvuilla syntyneillä.


title: Ilona Juutilainen-Suuronen

text: Elma Ilona Juutilainen-Suuronen, o.s. Juutilainen (27. marraskuuta 1897 Savonlinna – 20. huhtikuuta 1992 Helsinki) oli suomalainen harpun soiton uranuurtaja.


title: Ilona Juutilainen-Suuronen

text: Juutilainen-Suurosen vanhemmat olivat lehtori William Alfred Juutilainen ja Hilja Alexandra Lindbohm ja puoliso vuodesta 1926 toimistopäällikkö Kauko Philip Julianus Suuronen. Juutilainen-Suuronen suoritti tyttökoulun 1913 ja valmistui Helsingin konservatoriosta 1921, opintomatkan Pariisiin hän teki 1924. Turun kaupunginorkesterin harpistina Juutilainen-Suuronen toimi 1921–1924 ja 1928–1929, Oslon filharmonisen orkesterin 1925–1928 ja Helsingin teatteriorkesterin 1931–1937. Hän työskenteli myös Helsingin kaupunginorkesterin ja Radio-orkesterin avustajana sekä vuodesta 1948 Tampereen kaupunginorkesterissa.


title: Ilona Juutilainen-Suuronen

text: Harpistina Juutilainen-Suuronen oli Lilly Kajanus-Blennerin ja ranskalaisen Henrietta Renién oppilas ja Väinö Hannikaisen työtoveri. Hän itse opetti harpun soittoa Sibelius-akatemiassa.


title: AGM-45 Shrike

text: AGM-45 Shrike on yhdysvaltalainen tutkahakuinen ohjus. Ohjuksen kehitys alkoi vuonna 1958 tunnuksella ASM-N-10 ja sitä käytettiin Kaakkois-Aasiassa ilmatorjuntajärjestelmiä vastaan. Ohjuksen tuotanto loppui vuonna 1982 ja sen korvasi AGM-88 HARM.


title: Saltney Ferryn rautatieasema

text: Saltney Ferryn rautatieasema oli rautatieasema Saltneyn kylässä Flintshiressä, Walesissa. Se sijaitsi Mold Railwayn ja North Wales Coast Linen varrella.


title: Saltney Ferryn rautatieasema

text: Asema avattiin 1. kesäkuuta 1891 Chesteristä Denbighiin kulkeneen Mold Railwayn varrelle. Teknisesti ottaen asema oli todellisuudessa North Wales Coast Linen varrella, sillä Saltney oli linjan varrella ennen kohtaa, jossa Mold Railway erkani siitä. North Wales Coast Linella oli Saltney Ferryn kohdalla neljä raidetta. Asemalla oli kuitenkin vain yksi laiturisaareke, jolla pysähtyivät ainoastaan Mold Railwayn junat.


title: Saltney Ferryn rautatieasema

text: Saltney Ferry sijaitsi Mold Junctionin veturivarikon vieressä, ja rautatieläiset käyttivätkin asemaa ahkerasti. Asema kuitenkin suljettiin 30. huhtikuuta 1962, eikä siitä ole jäänyt mitään jäljelle.


title: Bengo-luokka

text: Bengo-luokka oli Portugalin laivaston kahden 1870-luvun lopulla valmistetun rautakaarisen ja puuvuoratun tykkiveneen muodostama alusluokka.


title: Zambezi (1880)

text: Zambezi oli Portugalin laivaston vuonna 1886 vesillelaskettu tykkivene.


title: Zambezi (1880)

text: Rautakaarinen ja puulla vuorattu alus tilattiin Lissabonin laivastontelakalta. Alus laskettiin vesille 30. syyskuuta 1886.


title: Zambezi (1880)

text: Aluksen aseistus vaihdettiin kolmeen 3,9 tuuman 27 pituuskaliiperin ja yhteen yhden naulan tykkiin. Alus poistettiin palveluksesta ja se siirrettiin proomuksi 1920.


title: Vouga (1882)

text: Vouga oli Portugalin laivaston vuonna 1882 vesillelaskettu tykkivene.


title: Vouga (1882)

text: Puurunkoinen alus tilattiin Lissabonin laivastontelakalta. Alus laskettiin vesille 5. tammikuuta 1882.


title: Vouga (1882)

text: Aluksen aseistus vaihdettiin kahteen 3,9 tuuman 27 pituuskaliiperin ja kahteen kolmen naulan tykkiin. Alus poistettiin palveluksesta 1910.


title: Diu (1889)

text: Diu oli Portugalin laivaston vuonna 1889 vesillelaskettu tykkivene.


title: Diu (1889)

text: Alus tilattiin Lissabonin laivastontelakalta. Alus laskettiin vesille 27. elokuuta 1889.


title: Diu (1889)

text: Alus poistettiin palveluksesta 1918.


title: Dom Luiz (1895)

text: Dom Luiz oli Portugalin laivaston vuonna 1895 vesillelaskettu tykkivene.


title: Dom Luiz (1895)

text: Puurunkoinen alus tilattiin Lissabonin laivastontelakalta. Alus laskettiin vesille 22. kesäkuuta 1895.


title: Dom Luiz (1895)

text: Alus poistettiin palveluksesta 1918.


title: Pátria (1903)

text: Pátria oli Portugalin laivaston vuonna 1903 vesillelaskettu tykkivene.


title: Pátria (1903)

text: Alus tilattiin Lissabonin laivastontelakalta. Alus laskettiin vesille 27. kesäkuuta 1903.


title: Pátria (1903)

text: Alus poistettiin palveluksesta 1931.


title: Chesterin rautatieasema

text: Chesterin rautatieasema on rautatieasema Chesterin kaupungissa Cheshiressä, Englannissa. Sitä käyttävät West Coast Main Linen, North Wales Coast Linen, Chester–Manchester-radan, Wolverhampton–Shrewsbury-radan, Shrewsbury–Chester-radan, Wirral Linen, Mid-Cheshire Linen ja Halton Curven junat. Asemalle liikennöivät Arriva Trains Wales, Merseyrail, Northern ja Virgin Trains West Coast.


title: Chesterin rautatieasema

text: Chesterin asema avattiin 1. elokuuta 1848. Se sai uudeksi nimekseen Chester General vuonna 1890, mutta vanha nimi palautettiin vuonna 1969. Asemaa käytti yli 4,6 miljoonaa matkustajaa kaudella 2015–2016.


title: Kirkpatrick Macmillan

text: Kirkpatrick Macmillan (2. syyskuuta 1812 Keir, Dumfriesshire – 26. tammikuuta 1878) oli skotlantilainen seppä, jota on väitetty polkupyörän keksijäksi. Jo aiemmin oli ollut olemassa potkupyöriä, mutta Macmillanin väitetään ensimmäisenä liittäneen niihin polkimet.


title: Kirkpatrick Macmillan

text: Tiedot Macmillanin polkupyörästä ovat kiistanalaisia ja perustuvat selvitykseen, jonka hänen sukulaisensa James Johnston julkaisi vuonna 1899. Macmillan oli sepän poika ja työskenteli isänsä pajassa vuodesta 1824. Kertoman mukaan hän ryhtyi rakentamaan itselleen paranneltua puista potkupyörää, joka liikkuisi polkemalla, ja sai sen valmiiksi vuonna 1839. Voimansiirto polkimien ja takapyörän välillä tapahtui ketjujen sijaan pitkien kampien avulla, mikä teki Macmillanin polkupyörästä raskaan ja työlään polkea. Macmillanin kerrotaan kuitenkin ajaneen sillä 22,5 kilometrin matkan kotikylästään Dumfriesin kaupunkiin alle tunnissa. Kesäkuussa 1842 hänen kerrotaan ajaneen kahdessa päivässä 109 kilometriä Glasgowiin, jolloin hän sai viiden šillingin sakon törmättyään matkalla pikkutyttöön. Ei ole luotettavia tietoa siitä, oliko ajaja tällä matkalla juuri Macmillan, sillä aikalaisuutiset puhuivat vain pyörällä ajaneesta herrasmiehestä, mitä nimitystä ei luultavasti olisi tuohon aikaan käytetty kyläsepästä.


title: Kirkpatrick Macmillan

text: Macmillan ei yrittänyt patentoida keksintöään tai rikastua sillä, joten muut alkoivat pian kopioida sitä. Vuonna 1846 toinen skotti Gavin Dalzell alkoi valmistaa samanlaisia polkupyöriä ja häntä luultiin 1800-luvun lopulle saakka laitteen todelliseksi keksijäksi. Myös Alexandre Lefèbvre -niminen ranskalainen rakensi tiettävästi poljettavan pyörän vuonna 1842.


title: Kirkpatrick Macmillan

text: Macmillanin alkuperäinen pyörä ei ole säilynyt. Vuonna 1896 esitelty ”Macmillanin ensimmäinen polkupyörä” osoittautui myöhemmin yhdistelmäksi kahdesta Thomas McCall -nimisen vaununtekijän 1860-luvun lopussa valmistamasta polkupyörästä. Se ja toinen replika Macmillanin väitetystä polkupyörästä on nykyään näytteillä Dumfries Museumissa.


title: Crewen rautatieasema

text: Crewen rautatieasema on rautatieasema Crewen kaupungissa Cheshiressä, Englannissa. Sitä käyttävät West Coast Main Linen, North Wales Coast Linen, Welsh Marches Linen, Crewe–Derby-radan ja Crewe–Manchester-radan junat. Asemalle liikennöivät Arriva Trains Wales, East Midlands Trains, Caledonian Sleeper, London Northwestern Railway, Northern, CrossCountry ja Virgin Trains West Coast.


title: Crewen rautatieasema

text: Crewen asema avattiin 4. heinäkuuta 1837. Sitä käytti yli 2,8 miljoonaa matkustajaa kaudella 2015–2016.


title: Brody Sutter

text: Brody Sutter (s. 26. syyskuuta 1991 Viking, Alberta, Kanada) on kanadalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta Sutter osaa pelata myös laidassa. Sportin urheilutoimenjohtaja Markus Jämsän mukaan hän on iso kahden suunnan hyökkääjä, joka tuo Sportin nuoreen joukkueeseen paljon osaamista, kokemusta, johtajuutta ja oikeanlaista kulttuuria. Sutter on pelannut urallaan myös 12 NHL-ottelua Carolina Hurricanesissa.


title: Brody Sutter

text: Sutter pelasi kaudella AMHL-junioriliigan Calgary Buffaloesissa. Kaudeksi 2008–2009 hän siirtyi WHL-junioriliigan Saskatoon Bladesiin, mutta tammikuussa 2009 seura kuitenkin kauppasi Sutterin Lethbridge Hurricanesiin vaihdossa kesän 2009 viidennen kierroksen varausvuoroon. Hänen tulokaskautensa liigassa toi yhteensä 48 runkosarja- ja kymmenessä playoff-ottelussa tehot 4+5=9. Kaudella 2009–2010 Sutter teki WHL:n runkosarjassa 14 tehopistettä. Kaudella 2010–2011 hän oli Hurricanesin neljänneksi paras pistemies tehoilla 18+24=42.


title: Brody Sutter

text: Carolina Hurricanes varasi Sutterin seitsemännellä kierroksella 193. pelaajana . Kauden 2011–2012 hän pelasi yli-ikäisenä vielä Lethbridge Hurricanesin WHL-joukkueessa, joiden sisäisen piste- ja maalipörssin Sutter voitti tehoilla 30+30=60. WHL-kauden jälkeen hän siirtyi amatööritry-out -sopimuksella AHL-joukkue Charlotte Checkersiin, jossa Sutter teki keväällä 2012 neljässä runkosarjaottelussa yhden maalin.


title: Brody Sutter

text: Kesäkuussa 2012 Sutter teki kolmivuotisen tulokassopimuksen Carolina Hurricanesin kanssa. Hänen kausipalkkansa NHL:n puolella oli 525 000 dollaria, AHL:n puolella 55 000 dollaria ja Sutter sai myös 105 000 allekirjoitusbonuksen. Hän aloitti kauden 2012–2013 ECHL-joukkue Florida Everbladesissa, jossa Sutter pelasi suurimman osan runkosarjastaan tehden 37 ottelussa tehot 8+8=16. Sutterin rooli Charlotte Checkersin AHL-joukkueessa jäi alkukaudella varsin pieneksi, sillä tammikuuhun 2013 asti kestänyt NHL:n työsulku toi farmijoukkueeseen mm. Drayson Bowmanin, Justin Faulkin, Riley Nashin, Bobby Sanguinettin ja Tim Wallacen, jotka pelasivat NHL-kauden käynnistyttyä pääasiassa Hurricanesin vahvuudessa. Sutter pelasi AHL:ssä lopulta 23 runkosarjaottelua tehopistein 3+2=5 ja viisi playoff-ottelua tehopistein 2+3=5. Hän voitti neljännesvälieräsarjassa Checkersin sisäisen tehotilaston lukemalla +3.


title: Brody Sutter

text: Kauden 2013–2014 Sutter pelasi kokonaan AHL:ssä tehden 69 runkosarjaottelussa tehot 8+20=28. Kaudella 2014–2015 hän debytoi Hurricanesin NHL-joukkueessa, jossa Sutter pelasi neljä runkosarjaottelua ilman tehopisteitä. Hän teki NHL-debyyttinsä runkosarjan neljännellä kierroksella 16. lokakuuta 2014 vieraissa New York Rangersia vastaan. Sutter sai ottelussa jääaikaa 5.50 minuuttia ja hän keräsi teholukeman -1. Heinäkuussa 2015 Sutter teki Hurricanesin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen. Kaudella 2015–2016 hän pelasi NHL:ssä kahdeksan runkosarjaottelua ilman tehopisteitä. Heinäkuussa 2016 Sutter teki Hurricanesin kanssa taas vuoden mittaisen, kaksisuuntaisen ja 600 000 dollarin arvoisen jatkosopimuksen.


title: Brody Sutter

text: Kauden 2016–2017 kynnyksellä, lokakuussa 2016 Hurricanes kauppasi Sutterin Florida Panthersiin vaihdossa Connor Brickleyyn. Hän pelasi kauden aikana loukkaantumisten vuoksi kuitenkin vain 19 ottelua AHL-joukkue Springfield Thunderbirdsissa. Heinäkuussa 2017 Sutter teki vuoden mittaisen AHL-sopimuksen Manitoba Moosen kanssa. Hän osallistui syksyllä myös ammattilaistry-out -sopimuksella Winnipeg Jetsin NHL-joukkueen harjoitusleirille, mutta Sutter jäi kuitenkin ilman jatkosopimusta ja hän pelasi kauden 2017–2018 Moosen vahvuudessa.


title: Brody Sutter

text: Kaudeksi 2018–2019 Sutter siirtyi vuoden mittaisella sopimuksella SM-liigajoukkue Vaasan Sportiin.


title: Brody Sutter

text: Brody kuuluu Sutterien tunnettuun kiekkosukuun. Hänen isänsä on vuosina 1980–1983 neljä peräkkäistä Stanley Cupia New York Islandersissa voittanut Duane Sutter, joka toimii nykyään Edmonton Oilersin pelaajatarkkailuosaston varapresidenttinä. Brody Sutterin sedät Brian, Darryl, Brent, Rich ja Ron ovat tehneet myös pelaajauran NHL:ssä ja toimineet siellä myöhemmin eri seurajohtotehtävissä. Hänen serkuistaan Brandon ja Brett Sutter ovat pelanneet myös NHL:ssä. Heistä Brandon nykyään Vancouver Canucksissa ja Brett pelasi kolmena kautena Brodyn joukkuetoverina Carolina Hurricanesin organisaatiossa. Brodyn serkuista Shaun ja Lukas Sutter ovat pelanneet myös ammattilaistasolla. Riley Sutterilla on puolestaan Washington Capitalsin NHL-varaus kesältä .


title: Seitsemän tähden liike

text: Seitsemän tähden liike, lyhyemmin tähtiliike on suomalainen puolue. Kansanedustaja Paavo Väyrynen tiedotti yhdistyksen perustamisesta 28. kesäkuuta 2018, ja se kirjattiin yhdistysrekisteriin 17. heinäkuuta. 27. heinäkuuta Väyrynen ilmoitti aloittavansa kannattajakorttien keräämisen yhdistyksen merkitsemiseksi puoluerekisteriin. Puolue merkittiin puoluerekisteriin 21. joulukuuta 2018.


title: Seitsemän tähden liike

text: Väyrynen kertoi perustaneensa Seitsemän tähden liikkeen siksi, että hänen aiemmin perustamansa Kansalaispuolue ei sen johtajuutta koskevien oikeuskiistojen vuoksi välttämättä pysty osallistumaan vuoden 2019 eduskuntavaaleihin. Väyrysen mukaan Seitsemän tähden liikkeellä on sama poliittinen linja ja säännöt kuin Kansalaispuolueella. Liikkeen nimi viittaa italialaiseen Viiden tähden liikkeeseen ja Otavan tähtikuvioon.


title: Seitsemän tähden liike

text: 16. marraskuuta 2018 Seitsemän tähden liike sai oman eduskuntaryhmän, kun kansanedustaja Paavo Väyrynen uudelleen nimesi yksin edustamansa Kansalaispuolueen eduskuntaryhmän Tähtiliikkeen eduskuntaryhmäksi. Näin yhdistyksestä tuli eduskuntapuolue jo ennen puoluerekisteriin merkitsemistään.


title: Seitsemän tähden liike

text: Puolue hyväksyy jäsenikseen vain nykyisiä ja entisiä kansanedustajia ja europarlamentaarikoita. Muut voivat liittyä puolueen kannatusjäseneksi. Kannatusjäseniltä ei peritä jäsenmaksua, mutta he eivät voi myöskään päättää yhdistyksen toiminnasta. Malli on samankaltainen kuin Paavo Väyrysen aikaisemmin perustamassa Kansalaispuolueessa.


title: Seitsemän tähden liike

text: Puolueen tavoitteena on asettaa ehdokkaita vuoden 2019 eduskunta- ja europarlamenttivaaleihin. Ehdokkaaksi voivat päästä sekä sitoutumattomat suomalaiset että muiden puolueiden jäsenet. Ehdokkaan toivotaan liittyvän puolueen kannatusjäseneksi.


title: Kööpenhaminan lentoaseman metroasema

text: Kööpenhaminan lentoaseman metroasema () on Kööpenhaminan lentoasemaa palveleva metroasema Amagerin itäosassa. Se sijaitsee Kastrupin esikaupunkialueella ja Tårnbyn kunnassa. Asema on M2-linjan itäinen pääteasema. Asema sijaitsee Juutinrauman radan yläpuolella.


title: Redcar British Steelin rautatieasema

text: Redcar British Steelin rautatieasema on rautatieasema Redcarin kaupungissa North Yorkshiressä, Englannissa. Se sijaitsee nimensä mukaisesti Redcarin terästehtaan alueella, Tees Valley Linen varrella. Asemalla pysähtyy päivittäin vain yksi juna kumpaankin suuntaan.


title: Redcar British Steelin rautatieasema

text: Asema avattiin 19. kesäkuuta 1978 nimellä British Steel Redcar. Se sijaitsee Tees Valley Linen osuudella, joka aiemmin kulki Warrenbyn kylän läpi. Kun Warrenby purettiin laajanevan terästehtaan tieltä, linjaa siirrettiin ja Redcar British Steel korvasi kylässä olleen Warrenby Haltin rautatieaseman.


title: Redcar British Steelin rautatieasema

text: Redcarin terästehdas meni konkurssiin ja lopetti toimintansa lokakuussa 2015. Sen paikalle on suunniteltu uutta teollisuuspuistoa, jonka myötä alueelle tulisi 20 000 uutta työpaikkaa. Myös Redcar British Steelin asemalle tulisi enemmän junavuoroja.


title: Redcar British Steelin rautatieasema

text: Terästehtaan sulkemisen myötä Redcar British Steelin matkustajamäärät romahtivat. Kaudella 2016–2017 sitä käytti vain 50 matkustajaa, kun kaudella 2015–2016 käyttäjiä oli vielä 740. Se oli Britannian neljänneksi vähiten käytetty rautatieasema.


title: Englannin Valioliigan kausi 2018–2019

text: Englannin Valioliigan kausi 2018–2019 on englantilaisen seurajalkapalloilun korkeimman sarjatason Valioliigan 27. kausi. Kausi alkoi 10. elokuuta 2018 ja se päättyy 12. toukokuuta 2019. Manchester City lähti kauteen hallitsevana mestarina.


title: Englannin Valioliigan kausi 2018–2019

text: Päivitetty 27. elokuuta 2018 pelattujen ottelujen jälkeen.Lähde: Premier League


title: Pekka Kyytinen

text: Pekka Kyytinen (25. maaliskuuta 1906 Kurkijoki – 25. maaliskuuta 1974 Helsinki) oli suomalainen valokuvaaja ja toimittaja.


title: Pekka Kyytinen

text: Kurkijoen Särkijärveltä kotoisin ollut Kyytinen kuvasi 1930- ja 1940-luvuilla maalaiselämää ja ihmisiä Kurkijoella ja muualla Suomessa. Hän toimi sotavuosina TK-kuvaajana. Kyytinen oli myös toimittajana lehdissä ja toimitti kirjoja.


title: Pekka Kyytinen

text: Kyytisen noin 50 000 kuvan valokuvakokoelma on Museoviraston kansatieteen kuvakokoelmassa.


title: Ihmisoikeudet Afganistanissa

text: Tämä artikkeli käsittelee ihmisoikeuksien toteutumista Afganistanissa.


title: Ihmisoikeudet Afganistanissa

text: Afganistan on ottanut käyttöön Yhdistyneiden kansakuntien ihmisoikeussopimuksista joukkotuhontasopimuksen (vuonna 1956), rasisminvastaisen sopimuksen (1983), mutta ei sen lisäpöytäkirjaa, taloudellisten, sosiaalisten ja sivistyksellisten oikeuksien sopimuksen (1983), mutta ei sen vapaaehtoista lisäpöytäkirjaa, kansalaisoikeuksien ja poliittisten oikeuksien sopimuksen (1983), mutta ei sen 1. vapaaehtoista lisäpöytäkirjaa, eikä 2. lisäpöytäkirjaa kuolemantuomioiden lopettamisesta; on ottanut käyttöön sopimuksen sotarikoksista ja rikoksista ihmisyyttä vastaan (1983), apartheidin vastaisen sopimuksen (1983), naisten syrjinnän vastaisen sopimuksen (2003), mutta ei sen 1. lisäpöytäkirjaa, eikä 2. vapaaehtoista lisäpöytäkirjaa; on ottanut käyttöön kidutuksen ja muun julman, epäinhimillisen ja alentavan kohtelun vastaisen sopimuksen, ja sen 2. vapaaehtoisen lisäpöytäkirjan (2018), lasten oikeuksien sopimuksen (1994), mutta ei sen 1. lisäpöytäkirjaa, ja sen 2. vapaaehtoisen lisäpöytäkirjan lasten osallisuudesta aseellisissa yhteenotoissa (2003), 3. vapaaehtoisen lisäpöytäkirjan lasten myymisestä, lasten seksinmyynnistä ja lapsipornosta, mutta ei 4. vapaaehtoisten lisäpöytäkirjaa viestinnästä, vammaisten oikeuksien sopimuksen (2012) ja sen vapaaehtoisen lisäpöytäkirjan (2012) Se ei ole ottanut käyttöön Yhdistyneiden kansakuntien julman, epäinhimillisen tai alentavan kohtelun vastaista sopimusta, jonka se allekirjoitti vuonna 1985, eikä sen 1. lisäpöytäkirjaa, jota se ei ole allekirjoittanut. Se ei ole allekirjoittanut apartheidin urheilussa kieltävää sopimusta, siirtotyöntekijäsopimusta eikä tahdonvastaisten katoamisten vastaista sopimusta.


title: Ihmisoikeudet Afganistanissa

text: Afganistanissa ei ole otettu käyttöön Kansainvälisen työjärjestön alkuperäis- ja heimokansasopimusta.


title: Ihmisoikeudet Afganistanissa

text: Afganistanin lainsäädännössä on voimassa kuolemanrangaistus. Lokakuussa 2014 tuomion täytäntöönpanoa odotti yli 400 tuomittua, joista sata oli saanut lopullisen päätöksen maan korkeimmalta oikeudelta. Viestintävälineiden mukaan vuonna 2017 teloitettiin viisi tuomittua. Afganistan ei julkaise virallisia lukuja.


title: Ihmisoikeudet Afganistanissa

text: Yhdistyneiden kansakuntien Afganistanin avustustoiminta UNAMA:n mukaan vuoden 2017 aikana tehdyissä hyökkäyksissä haavoittui 7015 ihmistä, jotka eivät olleet taistelijoita (siviiliä); ja kuoli 3438 ihmistä, jotka eivät olleet taistelijoita..


title: Ihmisoikeudet Afganistanissa

text: Ranskalainen Toimittajat ilman rajoja -järjestö listaa vuosittain maailman lehdistön vapauden kirjoittaa mistä tahansa asioista. Vuonna 2017 Afganistanin sijoitus parani kaksi sijaa sijalta 122 (41,64 virhepistettä) sijalle 120 (39,46 virhepistettä), kun järjestö arvioi 180 valtion lehdistönvapauden. Vuoden 2018 elokuuhun mennessä on surmattu 11 toimittajaa ja yksi media-avustaja. Vuonna 2017 surmattiin ainakin 15 toimittajaa ja muuta viestintävälineiden työntekijää. Monet heistä kuolivat varta vasten mediaa vastaan suunnatuissa väkivallanteoissa. Islamilainen tasavalta ja Taliban-järjestö ovat estäneet joillain alueilla tiedonsaannin. Joissain maakunnissa Taliban käski viestintävälineitä maksamaan uusia veroja kiristämällä niitä. Monet paikallisviranomaiset ja kuvernöörit eivät hyväksy viestintävälineiden riippumattomuutta, ja poliisi ja sotilaat ovat olleet väkivaltaisia toimittajia kohtaan. Afganistanissa on väkivallan ilmapiiri. Ilmapiiri ja lisääntyvät uhkaukset ovat saaneet monet naispuoleiset toimittajat lopettamaan toimittajantyöt. Afganistanin viestintävälineiden edustajat ja viranomaiset reagoivat uhkauksiin perustamalla yhteistyökomiteoita suojelemaan toimittajien ja viestintävälineiden turvallisuutta.


title: Ihmisoikeudet Afganistanissa

text: Yhdysvaltalaisen Washingtonin yliopiston tekemän tutkimuksen mukaan oikeus saada kunnollista terveydenhoitoa heikkeni vuosien 2005 ja 2013 välisenä aikana. 56 % vastanneista ihmisistä ei saanut ollenkaan terveydenhoitoa vuonna 2013, kun aiemmin ilman terveydenhuoltoa jäi 31 % ihmisistä. 55 %:n saatavilla ei ollut vuonna 2013 sellaista terveydenhoitoa, mitä he olisivat tarvinneet (23 %:n saatavilla ei ollut heidän tarvitsemaansa hoitoa vuonna 2005). Matka lähimpään terveyskeskukseen kasvoi ja asfaltoitujen teiden määrä väheni.


title: Ihmisoikeudet Afganistanissa

text: Sellaisten ihmisten määrä yli kolminkertaistui, joilla oli vamma, eikä heitä varten ollut ollenkaan terveydenhoitoa. Tutkimusta tehneen tutkijan mukaan terveydenhuollon työntekijät tarvitsevat lisäkoulutusta hoitaakseen vammoja ja käsitelläkseen vammaisuuteen liittyvää leimaamista. Lisäksi tulee lisätä lähetteitä, ilmaisten kuljetusten tarjoamista, ja sairaalahoidon saatavuutta.


title: 1-Wire

text: 1-Wire on Dallas Semiconductorin kehittämä kaksisuuntainen hitaan tiedonsiirron väylä. Väylää käytetään tyypillisesti yksinkertaisten, vähävirtaisten laitteiden, kuten lämpösensorit tms. ohjaukseen.


title: 1-Wire

text: Väylän erikoisuutena on mahdollisuus käyttää vain kahta johdinta: maapotentiaali ja data. Tällöin dataväylän virralla varataan väylään kytketyssä laitteessa oleva kondensaattori, jonka virralla laite toimii liikennöinnin ajan.


title: 1-Wire

text: Väylä toimii aina master/slave-periaatteella, jolloin yksi laite ohjaa muita siihen kytkettyjä 1-Wire-laitteita. Samaan väylään voi kytkeä useita mittalaitteita, jotka tunnistetaan yksilöllisellä 64-bittisellä ROM-koodilla, joka tyypillisesti kirjoitetaan laitteelle laserilla valmistuksen aikaan.


title: 1-Wire

text: Isännän ja yhden laitteen järjestelmästä käytetään termiä "single-drop" ja isännän ja usean laitteen järjestelmästä termiä "multidrop" tai MicroLAN.


title: 1-Wire

text: Isäntä aloittaa liikennöinnin tyypillisesti "reset"-pulssilla vetämällä väylän 0 voltin jännitteeseen vähintään 480 mikrosekunnin ajaksi. Tämä resetoi kaikki väylään liitetyt laitteet. Resetin jälkeen jokainen laite ilmoittaa olemassaolostaan "presence"-signaalilla vähintään 60 µs 0-pulssilla.


title: 1-Wire

text: Väylällä bitti '1' on 1-15 mikrosekunnin nollapulssi ja '0' 30-60 mikrosekunnin pulssi.


title: 1-Wire

text: Väylän laitteet on löydettävä ennen niiden käyttöä. Tämä tapahtuu enumeraatiolla. Isäntä käy läpi 64-bittisiä osoitekoodeja bitin kerrallaan ja kuuntelee jokaisen bitin jälkeen. Jokainen laite jonka osoitteen alkuosa vastaa siihen mennessä lähetettyjä bittejä vastaa.


title: FA Community Shield 2018

text: FA Community Shield 2018 oli 96. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Manchester City ja FA Cupin 2017–2018 voittanut Chelsea.


title: Callum Hudson-Odoi

text: Callum James Hudson-Odoi (s. 7. marraskuuta 2000 Wandsworth, Lontoo) on englantilainen jalkapalloilija, pelipaikaltaan hyökkääjä, joka edustaa Chelseaa.


title: Callum Hudson-Odoi

text: Hudson-Odoi on Chelsean kasvatti. Hän teki debyyttinsä edustusjoukkueessa 28. tammikuuta 2018 EFL Cup -ottelussa Newcastle Unitedia vastaan tultuaan kentälle 81. minuutilla. Kolme päivää myöhemmin 31. tammikuuta 2018 hän esiintyi ensi kerran Valioliigassa.


title: Liberal-luokka

text: Liberal-luokka oli Portugalin laivaston kahden 1880-luvulla valmistetun tykkiveneen muodostama alusluokka.


title: Limpopo (1890)

text: Limpopo oli Portugalin laivaston vuonna 1890 vesillelaskettu tykkivene.


title: Limpopo (1890)

text: Alus laskettiin vesille 1890.


title: Limpopo (1890)

text: Alus poistettiin palveluksesta 1943.


title: Kuninkaankatu (Tampere)

text: Kuninkaankatu on pohjois-eteläsuuntainen katu Tampereen keskustassa. Se alkaa Finlaysonilta ja kulkee Tammerkosken kaupunginosan läpi Nalkalaan. Kuninkaankadun poikkikatuja ovat Puuvillatehtaankatu, Satakunnankatu, Puutarhakatu, Kauppakatu, Hämeenkatu, Hallituskatu ja Satamakatu.


title: Kuninkaankatu (Tampere)

text: Kuninkaankadun ja Hämeenkadun kulmassa sijaitsee Sokoksen tavaratalo. Aiemmin Kuninkaankadun varrella ovat toimineet myös Stockmann ja Anttila. 1980-luvulla osa Kuninkaankadusta muutettiin kävelykaduksi, ja myöhemmin kävelykatuosuutta on laajennettu. Nykyään se ulottuu Hämeenkadulta Satakunnankadulle asti. Pyörätie jatkuu Kuninkaankadun alusta loppuun.


title: Kuninkaankatu (Tampere)

text: Kuninkaankatu on Tampereen vanhimpia katuja; maanmittari Daniel Hall (1739–1803) piirsi lähes koko nykyisen katulinjan jo vuonna 1775 suunnitellessaan ”Tammerkosken kauppalan” tulevaa asemakaavaa. Tampereesta oli aluksi tarkoitus tehdä kauppala, mutta sen sijaan vuonna 1779 perustettiinkin kaupunki. Hallin päivittämästä kartasta tuli kaupungin ensimmäinen asemakaava.


title: Kuninkaankatu (Tampere)

text: Ensimmäisissä kartoissa Tampereen kaduilla ei ollut nimiä. Varhaisin tunnettu maininta "Kuninkaankadusta" on vuodelta 1790, jolloin sitä käytettiin eräässä esirukouksessa (muodossa "Kuningan katu"). Katujen nimet merkittiin ensimmäisen kerran karttaan maanmittari Johan Walleniuksen (1785–1849) vuosina 1825–1826 laatimassa Tampereen asemakaavaehdotuksessa. Siinä nimet olivat ruotsinkielisiä ja Kuninkaankatu esiintyi muodossa "Kungs Gatan".


title: Kuninkaankatu (Tampere)

text: Kuninkaankadun nimi viittaa mahdollisesti kaupungin perustajaan Kustaa III:een. Kadunnimi on kuitenkin voitu muodostaa myös ulkomaisten mallien mukaan. ”Kuninkaankatu” on Euroopassa perinteinen kadunnimityyppi: se on ollut käytössä Englannissa jo 1100-luvulla ("Cuningesstrete") ja Ruotsissa 1600-luvulla ("Kungsgatan").


title: Kuninkaankatu (Tampere)

text: Nykyisestä Aleksis Kiven kadusta on käytetty ennen 1820-lukua nimeä "Kuningattarenkatu".


title: Kuninkaankatu (Tampere)

text: Kuninkaankadulla sijaitsee useita rakennustaiteen, kulttuurihistorian ja kaupunkikuvan kannalta merkittäviä rakennuksia:


title: Kuninkaankatu (Tampere)

text: Kuninkaankadun kävelykadulla on kaksi veistosta: Pekka Kauhasen "Odottajan puku" (2001–2002) ja Ukri Merikannon "Tietäjälintu" (1998). Lisäksi Kuninkaankadun varrella sijaitsevassa Wilhelm von Nottbeckin puistossa on "Kotkankallion muistomerkki" (n. 1830–1840).


title: Rahman

text: Rahman on jumalan nimi, joka tarkoittaa islamissa armollista. Se on yleinen nimi:


title: Augustenburg

text: Augustenburg eli Augustenborg (koko nimi , ) oli tanskalaisen Oldenburgin hallitsijasuvun eräs haara, jolle kuului pitkään Augustenburgin herttuan arvo. Suvun edustajia oli 1800-luvulla sekä Tanskan että Ruotsin kruununperijöinä, mutta se ei lopulta noussut kummankaan maan valtaistuimelle.


title: Augustenburg

text: Suku polveutuu Tanskan kuningas Kristan III:n pojan, Slesvig-Holsten-Sønderborgin herttua Hannu nuoremman pojanpojasta Ernst Güntheristä (1608–1689), joka rakennutti Alsin saarella sijaitsevan Augustenborgin linnan. Augustenborgin herttuat hallitsivat läänityksiään Tanskan kuninkaiden alaisuudessa. Vuonna 1810 silloisen herttuan Fredrik Kristian II:n veli Kristian August adoptoitiin Ruotsin kruununperilliseksi nimellä Kaarle August, mutta hän kuoli ehtimättä periä kruunua. Suku alkoi näihin aikoihin riitaantua Tanskan kuningashuoneen kanssa ja kääntyi myöhemmin saksalaismieliseksi. Kun Oldenburgin suvun päähaara 1800-luvulla sammui, Augustenborgit olisivat seuraavaksi vanhimpana sukuhaarana olleet oikeutettuja perimään sekä Tanskan kruunun että Schleswigin ja Holsteinin herttuakunnat, mutta Tanskassa säädetty poikkeuslaki määräsi kuningas Fredrik VII:n valtaistuimen periytymään nuoremmalle Glücksburg-sukuhaaralle.


title: Augustenburg

text: Fredrik VII:n kuoltua vuonna 1863 Augustenborgin herttuan Kristian August II:n poika Fredrik August julistautui Schleswig-Holsteinin herttuaksi nimellä Fredrik VIII, mikä osaltaan johti toiseen Saksan–Tanskan sotaan. Suku ei koskaan tosiasiassa hallinnut Preussiin ja myöhemmin Saksan keisarikuntaan liitettyä Schleswig-Holsteinia, mutta Fredrikin jälkeläiset käyttivät Schleswig-Holsteinin herttuan arvoa, kunnes suku sammui mieslinjalta viimeisen herttuan Albertin kuollessa vuonna 1931.


title: Augustenburg

text: Sukuun kuuluivat myös Tanskan kuningas Kristian VIII:n puoliso, kuningatar Karolina Amalia, joka oli herttua Fredrik Kristian II:n tytär, sekä Saksan keisari Vilhelm II:n puoliso, keisarinna Augusta Viktoria, joka oli herttua Fredrik VIII:n tytär.


title: Llŷn

text: Llŷn (kymriksi myös "Pen Llŷn" tai "Penrhyn Llŷn", englanniksi "Llŷn Peninsula" ja aiemmin "Lleyn Peninsula") on niemimaa Walesissa Gwyneddin kreivikunnassa. Niemimaa on kymrin kielen vahvimpia puhuma-alueita, ja 75 % alueen asukkaista puhuu sitä. Nykyään käytännössä kaikki kymriä äidinkielenään puhuvat osaavat toisena kielenään myös englantia, mutta 1960-luvulla alueella asui vielä ihmisiä, jotka eivät osanneet lainkaan englantia.


title: Juhani Kostet

text: Juhani Kostet (s. 1952 Oulu) on suomalainen historiantutkija ja Museoviraston pääjohtaja. Kostet valittiin Museoviraston pääjohtajaksi ensimmäistä kertaa vuonna 2010, ja hänet valittiin uudelle viiden vuoden kaudelle vuonna 2014. Ennen astumistaan Museoviraston pääjohtajan virkaan Kostet toimi Turun museokeskuksen museotoimenjohtajana.


title: Juhani Kostet

text: Kostet on tehnyt lisensiaatintyönsä yleisestä historiasta ja väitöskirjansa Suomen historiasta. Väitöskirja käsittelee suomalaisia kaupunkikarttoja 1600-luvulla ja 1700-luvun alussa. Kostet on Oulun yliopiston Suomen historian ja Turun yliopiston kaupunkihistorian dosentti.


title: Kristian August II

text: Kristian August II (19. heinäkuuta 1798 Kööpenhamina, Tanska – 11. maaliskuuta 1869 Primkenau, Preussi) oli Augustenburgin herttua ja Augustenburgin suvun päämies, joka tavoitteli Tanskan sekä Schleswigin ja Holsteinin kruunua, ja myötävaikutti toiminnallaan sekä ensimmäisen että toisen Saksan–Tanskan sodan puhkeamiseen.


title: Kristian August II

text: Kristian August II:n isä oli vuonna 1814 kuollut herttua Fredrik Kristian II, joka oli ajautunut huonoihin väleihin etäisten sukulaistensa, Tanskan kuningashuoneen kanssa, ja epäonnistunut yrityksessään saada veljensä Kaarle August Ruotsin valtaistuimelle. Kristian Augustin äiti oli Tanskan prinsessa Louise Augusta, kuningas Kristian VII:n tytär, joten hän oli äitinsä puolelta läheisempääkin sukua Tanskan kuningasperheelle. Hän oli vuodesta 1820 naimisissa kreivitär Louise Sophie Danneskiold-Samsøen kanssa. Koska Tanskaa hallinnut Oldenburg-suvun päähaara näytti olevan sammumassa, Kristian August II kiinnostui mahdollisuudesta saada omalle suvulleen joko Tanskan valtaistuin tai ainakin Schleswig ja Holstein siinä tapauksessa, että Tanskan kruununperijäksi valittaisiin joku muu herttuakuntien oman kruununperimysjärjestyksen vastaisesti.


title: Kristian August II

text: Kristian August julkaisi vuonna 1837 nimettömänä Schleswig-Holsteinin kysymystä käsitelleen saksankielisen pamfletin, mistä alkaen hän alkoi ruokkia tanskalaisvastaista mielialaa. Julkisuudelta salassa herttua ajoi asiaansa Schleswigin maapäivillä ja lehdistössä. Vaikka oli itse saanut tanskalaisen kasvatuksen, hän alkoi vaatia saksan kielen puolustamista tanskan kieltä vastaan Pohjois-Schleswigissä. Vuodesta 1846 hän esiintyi avoimesti Schleswigin saksalaismielisen opposition johtajana ja levottomuuksien puhjettua vuonna 1848 hän taivutteli Preussin kuningas Fredrik Vilhelm IV:tä puuttumaan asiaan sotilaallisella väliintulolla. Hänen nuorempi veljensä Fredrik vaikutti myös näkyvästi Schleswig-Holsteinin politiikassa ja toimi kapinahallituksen jäsenenä. Vuosien 1848–1851 ensimmäisen Schleswigin sodan päätyttyä Tanskan voittoon Kristian August ja hänen perheensä karkotettiin pysyvästi mailtaan. Vuonna 1852 Tanskan hallitus osti Alsin saarella sijainneet Augustenburgin suvun maat kuuden miljoonan kruunun hinnalla sillä ehdolla, että Kristian August lupautui jäämään pysyvään maanpakoon ja olemaan sekaantumatta Tanskan kruununperimysjärjestykseen. Samana vuonna oli päätetty Tanskan valtaistuimen periytymisestä Glücksburg-suvulle.


title: Kristian August II

text: Kristian August II asui vuodesta 1853 Primkenaussa Sleesiassa. Kun Tanskan kuningas Fredrik VII vuonna 1863 kuoli, Kristian August ilmoitti luopuvansa oikeudestaan Schleswigin ja Holsteinin kruunun poikansa Fredrik Augustin hyväksi, joka julistautui välittömästi Schleswig-Holsteinin herttuaksi nimellä Fredrik VIII. Tämä johti toisen Saksan–Tanskan sodan syttymiseen.


title: Kristian August II

text: Kristian August II:n nuorempi poika Kristian nai Englannin kuningatar Viktorian tyttären prinsessa Helenan.


title: Something in the Way You Move

text: Something in the Way You Move on brittiläisen laulaja-lauluntekijä Ellie Gouldingin kappale hänen Delirium-studioalbumilta. Kappale julkaistiin Yhdysvaltain CHR:ssä toisena sekä muualla maailmassa albumin kolmantena singlenä 19. tammikuuta 2016. Kappale saavutti listasijan 51 Britannian singlelistalla sekä sijan 43 Yhdysvaltain Billboard Hot 100-listalla.


title: Still Falling for You

text: Still Falling for You on brittiläisen laulaja-lauluntekijä Ellie Gouldingin kappale elokuvan Bridget Jones’s Baby soundtrack-levyltä. Kappaleen ovat sanoittaneet Goulding, Tove Lo, Rickard Göransson, Ilya Salmanzadeh ja Shellback. Kappale julkaistiin singlenä 19. elokuuta 2016.


title: Flames (kappale)

text: Flames on ranskalaisen DJ-tuottaja David Guettan ja australialaisen laulaja-lauluntekijä Sian kappale, joka julkaistiin Guettan 7-studioalbumin neljäntenä singlenä 22. maaliskuuta 2018. Sama esiintyjäpari on esiintynyt yhdessä aiemmin kappaleilla "Titanium", "She Wolf (Falling to Pieces)", "Bang My Head", "The Whisperer" ja "Helium". Lehdistöjulkaisussa Guetta avautui hänen ja Sian yhteistyökumppanuuden historiasta sekä hänen innokkuudestaan ajatuksesta palata takaisin studioon hänen kanssaan, sanoen "Titanium on edelleen minun mielestäni yksi parhaimmista nauhoituksista ja Sia on yksi minun parhaimmista yhteistyökumppaneistani. Hän on hyvä sanoittaja ja hänellä on mahtava ääni. Olen niin innoissani siitä kun pääsemme jälleen yhdessä julkaisemaan uuden kappaleen."


title: Montaigu (Vendée)

text: Montaigu on kunta Vendéen departementissa Pays de la Loiren hallintoalueella läntisessä Ranskassa.


title: Montaigu (Vendée)

text: Kunnan nähtävyyksiä on linna Château de Montaigu. Nykyinen linna rakennettiin kuningas Ludvig XI:n määräyksestä 1400-luvulla. Samalla läheinen puro padottiin, jotta linnan ympärille saatiin sitä suojaava lampi. Kuningas Henrik III purki osittain linnoituksen suojavalleja vuonna 1586.


title: One Kiss

text: One Kiss on skotlantilaistuottaja Calvin Harrisin ja englantilaisen laulaja-lauluntekijä Dua Lipan kappale. Kappaleen ovat sanoittaneet Lipa, Jessie Reyez ja Harris, joista viimeisin myös tuotti kappaleen. "One Kissin" julkaisivat Columbia Records ja Sony Music Harrisin tulevan kuudennen studioalbumin toisena singlenä 6. huhtikuuta 2018. Kappale saavutti Britannian singlelistan ensimmäisen sijan 20. huhtikuuta 2018, vain viikko listan sijalla kolme debytoimisen jälkeen. Kappale pysyi listan kärjessä yhteensä kahdeksan viikkoa, joka tekee siitä yhden 2010-luvun pisimpään Britannian singlelistan kärkisijaa hallinneista brittiläisistä naispääartisteista sekä vuosikymmenen toiseksi pisimpään listan kärkisijaa hallinneista naisartisteista, päästäen vain Rihannan kappaleen "Umbrella" tämän edelle.


title: Kakkosen kausi 2018

text: Kakkosen kausi 2018 on Suomen jalkapallon kolmanneksi korkeimman sarjatason kausi. Se pelattaan kolmessa kahdentoista joukkueen lohkossa kaksinkertaisena sarjana. Sarjan joukkueissa tapahtui muutoksia. Jo syksyllä 2017 Kakkosen A-lohkon neljänneksi sijoittunut vantaalainen FC Legirus Inter luopui talousvaikeuksiin vedoten sarjapaikastaan. Korvaajaksi tuli Helsingistä Laajasalon Palloseura, toiseksi Uudenmaan Kolmosessa sijoittunut. Ykkösestä sarjapaikkansa menettäneen OPS:n paikan sai KTP. Vapautuneen Kakkosen paikan sai Keski-Suomen Kolmosen toiseksi sijoittunut jyväskyläläinen FCV. Sarjaan nousi myös vuonna 2014 konkurssin tehnyt pitkäaikainen Veikkausliigaseura MYPA.


title: Kakkosen kausi 2018

text: Lohkojen voittajat ja paras toiseksi sijoittunut pelaavat pareittain kaksiosaiset nousukarsintafinaalit, joiden voittajat nousevat Ykköseen kaudeksi 2019. Jokaisen lohkon sijalle 10 ja huonommin sijoittuneet joukkueet putoavat Kolmoseen kaudeksi 2019.


title: Kakkosen kausi 2018

text: Jalkapallon Pelaajayhdistys valitsi vuoden 2018 Kakkosen lohkojen parhaat pelaajat pelaajien oman äänestyksen perusteella:Pelipaikkojensa parhaiksi Kakkosessa valittiin:


title: Kakkosen kausi 2018

text: Jalkapallon nousukarsintoihin pääsivät jokaisesta kolmesta lohkosta voittaja sekä kaikkien lohkojen paras kakkonen, joka oli lohko C:n GBK, Kokkolasta.


title: Kakkosen kausi 2018

text: "TPV voitti 3–2 yhteistuloksella."


title: Kakkosen kausi 2018

text: "Yhteistulos 1–1. MuSa voitti rangaistuspotkukilpailussa 5–3."


title: Montréverd

text: Montréverd on kunta Vendéen departementissa Pays de la Loiren hallintoalueella läntisessä Ranskassa.


title: Montréverd

text: Kunta muodostettiin 1. tammikuuta 2016, kun kolme kuntaa Mormaison, Saint-André-Treize-Voies ja Saint-Sulpice-le-Verdon yhdistyivät.


title: Montréverd

text: Maxime Bossis (s. 1955), jalkapalloilija, syntymäkunta Saint-André-Treize-Voies


title: Fredrik VIII (Schleswig-Holstein)

text: Fredrik VIII, alkujaan Fredrik August (6. heinäkuuta 1829 Augustenborg, Tanska – 14. tammikuuta 1880 Wiesbaden, Saksa) oli Augustenburgin suvun päämies, joka julistautui vuonna 1863 Schleswigin ja Holsteinin herttuaksi ja vaikutti osaltaan toisen Saksan–Tanskan sodan syttymiseen. Hän ei koskaan tosiasiassa hallinnut Schleswigiä tai Holsteinia.


title: Fredrik VIII (Schleswig-Holstein)

text: Fredrikin isä oli Augustenburgin herttua Kristian August II, joka pyrkimys varmistaa Schleswigin ja Holsteinin periytyminen suvulleen oli vaikuttanut ensimmäisen Saksan–Tanskan sodan syttymiseen vuonna 1848. Fredrik palveli sodan aikana Schleswigin saksalaismielisessä kapinallisarmeijassa. Perheen jouduttua tappiollisen sodan jälkeen maanpakoon hän siirtyi upseeriksi Preussin armeijaan. Hänen isänsä lupasi Tanskan hallitukselle olla puuttumatta kruununperimykseen, mutta Fredrik julisti vuonna 1859, ettei tämä sitonut häntä. Kun Tanskan kuningas Fredrik VII kuoli marraskuussa 1863 ja hänen seuraajakseen tuli Kristian IX nuoremmasta Glücksburgin sukuhaarasta, Kristian August II ilmoitti välittömästi luopuvansa oikeudestaan Schleswigin ja Holsteinin kruunuun poikansa Fredrikin hyväksi ja Posenin Dolzigissa oleskellut Fredrik julisti seuraavana päivänä olevansa herttuakuntien laillinen hallitsija vuoden 1848 perustuslain mukaan. Kannattajat julistivat 27. joulukuuta Elmshornissa hänet Schleswigin ja Holsteinin herttuaksi nimellä Fredrik VIII ja hän asettui perustamansa varjohallituksen kanssa Kieliin.


title: Fredrik VIII (Schleswig-Holstein)

text: Preussin kansleri Otto von Bismarck käytti Schleswigin perimyskiistaa tekosyynä sodan aloittamiselle Tanskaa vastaan, mutta päätti voittoisan sodan jälkeen estää Fredrik VIII:n valtaannousun, koska ei luottanut tähän. Fredrikin oikeus kruunuun tosin tunnustettiin Lontoon rauhankonferenssissa, mutta Preussi ja Itävalta hajottivat hänen perustamansa hallituksen helmikuussa 1865. Hänestä tuli ei-toivottu henkilö preussilaisen kuvernöörin hallitsemassa Schleswigissä, mutta hän saattoi vielä oleskella Itävallan valvomassa Holsteinissa. Preussin–Itävallan sodan puhjettua vuonna 1866 Fredrik VIII joutui pakenemaan lopullisesti ”valtakunnastaan”, joka seuraavana vuonna liitettiin kokonaan osaksi Preussia. Fredrik vietti tämän jälkeen hiljaiseloa ja asettui isänsä kuoltua tämän tiluksille Sleesian Primkenauhun.


title: Fredrik VIII (Schleswig-Holstein)

text: Fredrik VIII:n puoliso oli vuodesta 1856 ruhtinatar Adelaide von Hohenlohe-Langenburg. Heidän ainoa poikansa oli Ernst Günther, jonka arvonimi Schleswig-Holsteinin herttua tunnustettiin vuonna 1885 virallisesti Saksassa ja joka sai takaisin suvulle kuuluneen Augustenborgin linnan. Fredrikin tyttärestä Augusta Viktoriasta tuli Saksan viimeinen keisarinna, kun hän nai keisari Vilhelm II:n. Kahdesta muusta tyttärestä Karolina Matilda nai Kristian IX:n veljenpojan, herttua Fredrik Ferdinandin, ja Louise Sofie nai Preussin prinssi Fredrik Leopoldin.


title: Luettelo Chicago Bullsissa pelanneista koripalloilijoista

text:
__notoc__
Tämä on luettelo Chicago Bullsissa pelanneista koripalloilijoista. Luettelossa mainitut pelaajat ovat pelanneet Bullsin joukkueessa vähintään yhdessä NBA:n runkosarja- tai pudotuspeliottelussa.


title: Pekka Ojanpää

text: Jari-Pekka Ojanpää (8. syyskuuta 1966 – 23. marraskuuta 2018 Zimbabwe) oli Lassila & Tikanojan toimitusjohtaja. Hän oli toiminut aiemmin muun muassa Kemiran ja Nokian johtotehtävissä. Ojanpää oli Technopoliksen hallituksen ja eläkevakuutusyhtiö Ilmarisen hallintoneuvoston jäsen. Hän olisi aloittanut Suomisen toimitusjohtajana 1. joulukuuta 2018, mutta kuoli sitä ennen lento-onnettomuudessa Zimbabwessa.


title: Neuvostosotilaiden muistomerkki (Pori)

text: Neuvostosotilaiden muistomerkki on Porissa sijaitseva hautamuistomerkki, joka on omistettu ”toisen maailmansodan vuosina Suomessa kaatuneille Neuvostoliiton kansalaisille”. Se on pystytetty 319:a jatkosodan aikana Porin seudulla kuolleen neuvostoliittolaisen sotavangin joukkohaudalle. Muistomerkki sijaitsee Vähärauman kaupunginosassa teknologiakeskus Pripolin ja koulutuskeskus WinNovan toimitilojen läheisessä metsikössä noin neljän kilometrin päässä kaupungin keskustasta.


title: Neuvostosotilaiden muistomerkki (Pori)

text: Vangit olivat sijoitettuna Porissa toimineelle Sotavankileiri 22:lle, joka perustettiin talvella 1942. Leiri oli aluksi suomalaisten valvonnassa, mutta siirtyi vielä vuoden 1942 aikana Porin lentokenttää tukikohtanaan pitäneiden saksalaisten alaisuuteen. Vankeja käytettiin pakkotyössä Mäntyluodon sataman sekä lentokentän rakennustöissä. Vähäraumalle haudatut vangit menehtyivät kylmään, aliravitsemukseen tai erilaisiin tauteihin, ja osa heistä myös teloitettiin.


title: Neuvostosotilaiden muistomerkki (Pori)

text: Hautapaikalle pystytettiin ensimmäïnen muistomerkki pian sodan päättymisen jälkeen Neuvostoliiton valtion kustannuksella. Nykyinen vuonna 1983 pystytetty graniittinen muistomerkki on myös Neuvostoliitossa suunniteltu ja valmistettu. Vuonna 2009 Venäjän federaation Turun pääkonsulaatti sijoitti haudalle venäjänkielisen taulun, jossa on 98:n tiedossa olevan vainajan nimet. Vastaavat taulut pystytettiin samaan aikaan myös Köyliössä, Vaasassa ja Kokkolassa sijaitsevien hautamuistomerkkien yhteyteen.


title: Liberal (1884)

text: Liberal oli Portugalin laivaston vuonna 1884 vesillelaskettu Liberal-luokan tykkivene.


title: Liberal (1884)

text: Alus tilattiin Laird, Son and Companyltä Birkenheadistä ja laskettiin vesille 9. elokuuta 1884.


title: Liberal (1884)

text: Alus haaksirikkoutui Angolassa Luandan pohjoispuoella olevassa linnake- ja satamakaupungissa Ambrizissa 22. kesäkuuta 1910.


title: Zaire (1884)

text: Zaire oli Portugalin laivaston vuonna 1884 vesillelaskettu Liberal-luokan tykkivene.


title: Zaire (1884)


title: Zaire (1884)

text: Alus poistettiin palveluksesta 1918.


title: Disney Tsum Tsum

text:
Disney Tsum Tsum on joukko japanilaisia keräiltäviä pehmoleluja, jotka perustuvat Disneyn ja Pixarin elokuvahahmoihin.
Pitkulaiset lelut on suunniteltu pinottavaksi päällekkäin pyramidin muotoon.


title: Disney Tsum Tsum

text:
Nimi "Tsum Tsum" on peräisin japanilaisesta sanasta "tsumu", joka tarkoittaa "pinoamista".
Lelut julkaistiin ensimmäisen kerran Japanissa vuonna 2013 oheistuotteena Konamin ja Line Corporationin kehittämille arcade- ja mobiilipeleille.
Disney alkoi myydä leluja Yhdysvalloissa heinäkuussa 2014 ja Disneyland Pariisi seuraavana kuukautena. Line Corporationin mobiilipelistä tuli yksi vuoden 2015 parhaiten tuottaneista mobiilipeleistä.
Samaan aikaan Disney julkaisi Tsum Tsumin Etelä-Korean markkinoille ja luovutti kuvakkeet käytettäväksi verkkokeskustelujärjestelmissä. Leluja on tehty Disneyn ja Pixarin elokuvahahmoista mukaan lukien Disneyn omistamien Star Wars- ja Marvel-tuotemerkkien hahmoista.


title: Disney Tsum Tsum

text:
Tsum Tsumin lelut eli tsumit on tyypillisesti tehty huovasta, mikrohelmistä (silmät joillakin nenä) ja täytteistä, vaikka kovaa muovimallia löytyy myös. Joissakin on patteri sisällä valoja/ääniä varten. Ne ovat muodoltaan pitkulaisia ja vaihtelevat kooltaan. Aluksi leluja julkaistiin kolmessa eri koossa: "mini" (3,5 tuumaa (8,9 cm) pitkä), "medium" (11 tuumaa (28 cm)) ja "suuri" (17 tuumaa (43 cm)). Kesäkuussa 2014 Japanin markkinoille tuli uusi megakoko (21,5 tuumaa (55 cm)).
Lokakuussa 2015 Disney ilmoitti vain tilaukseltaan pienen koon (7,7 tuumaa (19 cm)). Myös pieniä venytettäviä/puristeltavia muovisia tsumeja on valmistettu taloineen ja keräilykoteloineen, johon mahtuu 37 tsumia.


title: Disney Tsum Tsum

text:
Tsumit saapuivat Suomeen 2015 Frozen-elokuvaan perustuneen erikoissarjan myötä. Hahmot olivat Disneyn erikoissarjaa valoilla ja äänellä. Tsumeja myydään muun muassa Disney Storessa internetissä. Suomessa on myyty myös erikoistsumeja eli ns. tyynykokoisia, jotka ovat isompia kuin perustsumit, kuitenkin muodostaen myöskin pyramidin.
Suomessa on myyty Frozenin lisäksi Bambia ystävineen, Aku Ankkaa ystävineen, Mikki, Minni ja Star Wars -hahmoja ja alkuaikojen Disney-elokuvien hahmoja.
Tsumeilla on pieni fanikuntansa Suomessakin.


title: Bengo (1879)

text: Bengo oli Portugalin laivaston vuonna 1879 vesillelaskettu Bengo-luokan tykkivene.


title: Bengo (1879)

text: Alus tilattiin Laird, Son and Companyltä Birkenheadistä ja laskettiin vesille 23. elokuuta 1879.


title: Bengo (1879)

text: Alus poistettiin palveluksesta 1910.


title: Mandovi (1879)

text: Mandovi oli Portugalin laivaston vuonna 1879 vesillelaskettu Bengo-luokan tykkivene.


title: Mandovi (1879)

text: Alus tilattiin Laird, Son and Companyltä Birkenheadistä ja laskettiin vesille 16. elokuuta 1879.


title: Mandovi (1879)

text: Alus poistettiin palveluksesta 1910.


title: Miguel Cardoso

text: Miguel Cardoso (s. 28. toukokuuta 1972) on portugalilainen jalkapallovalmentaja. Marraskuusta 2018 lähtien hän on toiminut Celta Vigon päävalmentajana.


title: Miguel Cardoso

text: Cardosolla ei ole pelaajauraa, vaan hän aloitti valmentamisen FC Porton organisaatiossa juniorivalmentajana työskennellessään liikunnanopettajana. Hän on valmistunut liikunnanopettajaksi vuonna 1995 ja liikuntatieteiden maisteriksi vuonna 1998 Porton yliopistosta. Cardoso työskenteli Porton organisaatiossa yhdeksän vuotta ja valmensi eri ikäluokkien joukkueita.


title: Miguel Cardoso

text: Aikuisten sarjoihin Cardoso siirtyi valmentamaan vuonna 2004 CF Os Belenensesin apuvalmentajana. Seuraavat vuodet hän toimi apuvalmentajana Belenensesin lisäksi SC Bragassa. Syyskuussa 2007 hänestä tuli Académica de Coimbran apuvalmentaja ja samalla alkoi yhteistyö Domingos Paciêncian kanssa. Hän työskenteli Paciêncian apuvalmentajana myös Bragassa ja Sportingissa. Bragan he johdattivat Portugalin liigassa toiseksi sekä kaudella 2010/11 Eurooppa-liigan loppuotteluun. Yhteistyö Paciêncian kanssa päättyi helmikuussa 2013, kun portugalilainen sai potkut RC Deportivo de La Coruñasta.


title: Miguel Cardoso

text: Huhtikuussa 2013 Cardoso siirtyi ukrainalaisen FK Šah’tar Donetskin palvelukseen. Hän toimi seuran junioriakatemian johtajana ja alle 21-vuotiaiden joukkueen valmentajana. Kaudeksi 2016/17 hän siirtyi Paulo Fonsecan apulaisvalmentajaksi edustusjoukkueeseen ja voitti Ukrainan tuplamestaruuden. Kauden jälkeen Cardoso jätti Šah’tarin ja siirtyi Rio Aven päävalmentajaksi. Cardoson johdolla Rio Ave sijoittui Portugalin liigassa viidenneksi, mikä oli seuran paras sijoitus pääsarjatasolla. Menestyksekkään kauden jälkeen Cardoso jätti Rio Aven ja siirtyi Ranskan pääsarjaan FC Nantesin päävalmentajaksi. Nantes'n kausi ei lähtenyt Cardoson johdolla vahvasti liikkeelle. Joukkue erotti Cardoson lokakuun alussa, kun Nantes oli kerännyt vain kuusi pistettä kahdeksasta pelaamastaan ottelusta.


title: Miguel Cardoso

text: Marraskuun puolivälissä 2018 Cardososta tuli Espanjan pääsarjan Celta Vigon päävalmentaja.


title: Tornion Lapin hallintopitäjä

text: Tornion Lapin hallintopitäjä oli Ruotsin vallan aikana Suomen alueen verotusta käsittelevissä lähteissä eli voudintileissä ja läänintileissä esiintyvä alueellinen kokonaisuus. Tämän 1809 Suomeen liitetyn verohallintopitäjän maantieteellinen alue ulottui kahteen nykykuntaan. Vuonna 1939 käytössä olleen kuntajaon mukaan siihen kuuluivat seuraavat kunnat:


title: Tornion Lapin hallintopitäjä

text: Vuonna 1747 Tornion Lapin hallintopitäjästä siirrettiin Koutokeino Norjaan.


title: Kemin Lapin hallintopitäjä

text: Kemin Lapin hallintopitäjä oli Ruotsin vallan aikana Suomen alueen verotusta käsittelevissä lähteissä eli voudintileissä ja läänintileissä esiintyvä alueellinen kokonaisuus. Tämän 1809 Suomeen liitetyn verohallintopitäjän maantieteellinen alue ulottui useaan nykykuntaan. Vuonna 1939 käytössä olleen kuntajaon mukaan siihen kuuluivat seuraavat kunnat:


title: Kemin Lapin hallintopitäjä

text: Vuonna 1775 Kemin Lapin hallintopitäjästä eriytyi omaksi kokonaisuudekseen Kuusamon hallintopitäjä ja 1776 Kemin Lapin hallintopitäjään kuulunut Kuolajärvi eli Salla siirrettiin Kemijärven hallintopitäjään.


title: Potlach

text: Potlach-juhla (chinookien kieltä, tarkoittaa lahjaa ja poisantamista) on Pohjois-Amerikan luoteisrannikon intiaanien juhla, jossa lahjoitetaan omaisuutta muille ja osoitetaan näin samalla omaa mahtia. Seremoniallinen juhla oli kukoistuksessaan etenkin vuosien 1849-1925 välillä. Potlach-juhlia järjestettiin tyypillisesti erilaisten kriisien yhteydessä, esimerkiksi päällikön kuollessa. Toisinaan sotakin voitiin välttää potlachin avulla; heimo joka kykeni tuhoamaan enemmän omaisuuttaan, oli voittaja. Nykyisessä Amerikan englannissa sana voi tarkoittaa myös nyyttikestejä.


title: Hinjärvi

text: Hinjärvi tai on Pohjanmaalla Närpiössä ja Korsnäsissä sijaitseva järvi, joka kuuluu Selkämeren rannikkoalueeseen. Järven rantojen ja saarien nimistö on kartoissa pääasiassa ruotsinkielistä.


title: Hinjärvi

text: Järven pinta-ala on 786 hehtaaria eli 7,9 neliökilometriä. Se on 6,0 kilometriä pitkä ja 3,0 kilometriä leveä. Järven ulapalla on saaria niin, että saarettomia järvenselkiä on vain etelä- ja luoteisosissa. Järvi on pyöreän muotoinen ja niemet ja lahdet ovat pieniä. Poikeuksen tekee 1,5 kilometriä pitkä lahti Långviken, joka työntyy kaakkoisrannasta kohti koillista. Sen viereen jää yhtä pitkä niemi Skatan. Voi olla, että järvessä on suoritettu järvenlasku, koska kartoissa maanomisturajat päättyvät jo ennen rantaa järveä kiertävään rajaan, joka vaikutta olevan vesijättömaan raja. Ilman suoraa dokumenttia tieto on kuitenkin epävarma.


title: Hinjärvi

text: Järvessä on kartan mukaan noin 55 saarta. Suurin sarista on Storön, joka on 700 metriä pitkä ja 180 metriä leveä. Sen pinta-ala on kartan mukaan alle 8 hehtaaria . Saan pohjois-etelä-linjassa sijaitsevat myös Aligrynnan, Aligrundet, Långracklet, Tallgrynnan, Lärärsgrynnorna, Basuln ja Furuholmen, joka on nykyään maatunut rantaan kiinni. Skatanin läheltä löytyvät isommat saaret Giftarsöarna ja Rörgrynnor. Muut saaret ovat luotomaisia pikkusaaria, joilla ei ole kartassa nimeä.